## ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ

## И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ

**ИНФОРМАЦИЈА**

**О ПРЕДШКОЛСКОМ, ОСНОВНОМ И СРЕДЊЕМ ОБРАЗОВАЊУ И ВАСПИТАЊУ**

**ДЕЦЕ И УЧЕНИКА,**

**С ПОСЕБНИМ ОСВРТОМ НА ОБРАЗОВАЊЕ И ВАСПИТАЊЕ**

**НА ЈЕЗИЦИМА НАЦИОНАЛНИХ МАЊИНА − НАЦИОНАЛНИХ ЗАЈЕДНИЦА**

**У АУТОНОМНОЈ ПОКРАЈИНИ ВОЈВОДИНИ**

**У ШКОЛСКОЈ 2022/2023. ГОДИНИ**

**Нови Сад, децембар 2022. године**

[*УВОД* 4](#_Toc90367140)

[1. ПРЕДШКОЛСКО ВАСПИТАЊЕ И ОБРАЗОВАЊЕ 4](#_Toc90367141)

[1.1. Законске основе 4](#_Toc90367142)

[1.2. Делатност предшколског васпитања и образовања у АП Војводини 5](#_Toc90367143)

[1.3. Предшколско васпитање и образовање за децу узраста од шест месеци до поласка у основну школу 5](#_Toc90367144)

[1.3.1. Припремни предшколски програм 7](#_Toc90367145)

[1.4. Васпитно-образовни рад на српском језику 8](#_Toc90367146)

[1.4.1. Припремни предшколски програм на српском језику 10](#_Toc90367147)

[1.5. Васпитно-образовни рад на мађарском језику 12](#_Toc90367148)

[1.5.1. Припремни предшколски програм на мађарском језику 14](#_Toc90367149)

[1.6. Васпитно-образовни рад на словачком језику 16](#_Toc90367150)

[1.6.1. Припремни предшколски програм на словачком језику 18](#_Toc90367151)

[1.7. Васпитно-образовни рад на румунском језику 19](#_Toc90367152)

[1.7.1. Припремни предшколски програм на румунском језику 22](#_Toc90367153)

[1.8. Васпитно-образовни рад на русинском језику 23](#_Toc90367154)

[1.8.1. Припремни предшколски програм на русинском језику 25](#_Toc90367155)

[1.9. Васпитно-образовни рад на хрватском језику 25](#_Toc90367156)

[1.9.1. Припремни предшколски програм на хрватском језику 27](#_Toc90367157)

[1.10. Васпитно-образовни рад на матерњем и страном језику 27](#_Toc90367158)

[1.11. Припремни предшколски програм на матерњем и страном језику 28](#_Toc90367159)

[1.12. Деца са сметњама у развоју и инвалидитетом 29](#_Toc90367160)

[2. ОСНОВНО ОБРАЗОВАЊЕ И ВАСПИТАЊЕ 4](#_Toc90367161)

[2.1. Законске основе 31](#_Toc90367162)

[2.2. Делатност основног образовања и васпитања у АП Војводини 32](#_Toc90367163)

[2.3. Упис ученика у први разред основне школе 34](#_Toc90367164)

[2.4. Заступљеност наставних језика у основној школи 35](#_Toc90367165)

[2.5. Настава на српском језику 37](#_Toc90367166)

[2.6. Настава на мађарском језику 38](#_Toc90367167)

[2.7. Настава на словачком језику 39](#_Toc90367168)

[2.8. Настава на румунском језику 39](#_Toc90367169)

[2.9. Настава на русинском језику 40](#_Toc90367170)

[2.10. Настава на хрватском језику 40](#_Toc90367171)

[2.11. Изучавање украјинског, буњевачког, бугарског, чешког, македонског, ромског и немачког језика/говора са елементима националне културе 41](#_Toc90367172)

[3. СРЕДЊЕ ОБРАЗОВАЊЕ И ВАСПИТАЊЕ 31](#_Toc90367173)

[3.1. Законске основе 47](#_Toc90367174)

[3.2. Делатност средњег образовања и васпитања у АП Војводини 48](#_Toc90367175)

[3.3. Настава на српском језику 50](#_Toc90367176)

[3.3.1. Број ученика по врстама средњих школа 50](#_Toc90367177)

[3.4. Настава на мађарском језику 52](#_Toc90367178)

[3.4.2. Учење мађарског језика са елементима националне културе 54](#_Toc90367179)

[3.5. Настава на словачком језику 54](#_Toc90367180)

[3.5.1. Учење словачког језика са елементима националне културе 55](#_Toc90367181)

[3.6. Настава на румунском језику 55](#_Toc90367182)

[3.6.1. Учење румунског језика са елементима националне културе 55](#_Toc90367183)

[3.7. Настава на русинском језику 55](#_Toc90367184)

[3.7.1. Учење русинског језика са елементима националне културе 56](#_Toc90367185)

[3.8. Настава на хрватском језику 56](#_Toc90367186)

[3.8.1. Учење хрватског језика са елементима националне културе 56](#_Toc90367187)

[3.9. Обједињени прегледи броја ученика по наставним језицима 56](#_Toc90367188)

[3.10. Упис ученика у први разред средњих школа на територији АП Војводине у школској 2021/2022. години 60](#_Toc90367189)

[3.11. Дуално образовање у средњим школама на територији АП Војводине 66](#_Toc90367192)

[4. ДВОЈЕЗИЧКА НАСТАВА У АП ВОЈВОДИНИ 68](#_Toc90367193)

[5. УПОРЕДНА АНАЛИЗА БРОЈА ДЕЦЕ И УЧЕНИКА У ПРЕДУНИВЕРЗИТЕТСКОМ ОБРАЗОВАЊУ И ВАСПИТАЊУ У АП ВОЈВОДИНИ 69](#_Toc90367194)

[Закључци на основу наведених података 74](#_Toc90367195)

# 

# *УВОД*

Циљ ове информације јесте да прикаже стање и могућности образовања и васпитања деце и ученика у предшколским установама, основним и средњим школама на територији Аутономне покрајине Војводине (у даљем тексту: АП Војводина), с посебним освртом на образовање и васпитање деце и ученика припадника националних мањина – националних заједница на матерњем језику, у школској 2022/2023. години.

Информација је израђена на основу података прикупљених од предшколских установа, основних и средњих школа са седиштем на територији АП Војводине, током школске 2022/2023. године.

# ПРЕДШКОЛСКО ВАСПИТАЊЕ И ОБРАЗОВАЊЕ

## Законске основе

**Законом о предшколском васпитању и образовању** („Службени гласник РС”, бр. 18/2010, 101/2017, 113/2017 ‒ др. закон, 95/2018 ‒ др. закон, 10/2019, 86/2019 – др. закон, 157/2020 – др. закон, 123/2021 – др. закон и 129/2021) уређена је област предшколског васпитања и образовања као првог степена јединственог система предшколског васпитања и образовања, основног и средњег образовања и васпитања у Републици Србији.

**Правилником о основама програма предшколског васпитања и образовања** („Службени гласник РС – Просветни гласник”, број 16/2018) уређене су нове **основе програма предшколског васпитања и образовања,** којима се дефинише нова концепција васпитања и образовања предшколске деце. Нове основе програма (назване Године узлета) истичу значај раног развоја и карактерише их програмска реформа, усклађена са савременим педагошким приступима и релевантним документима образовне политике. Правилником је предвиђено сукцесивно увођење новог програма од 1. септембра 2019. до 1. септембра 2022. године, како би се обезбедила потребна стручна подршка.

**Обавезни припремни предшколски програм за сву децу у години пред полазак у основу школу** организује се у трајању од **четири сата дневно, најмање девет месеци у години**.

Законом о основама система образовања и васпитања из 2009. године отпочело је системско спровођење **инклузивног васпитања и образовања у предшколским установама и школама**, уз истицање једнакости права деце и ученика на образовање, без дискриминације по било ком основу и са правом на индивидуални васпитно-образовни план (ИОП) сваког детета.

Васпитно-образовни рад у предшколским установама остварује се на **српском**, **мађарском**, **словачком**, **румунском, русинском** и **хрватском** језику, али и **двојезички** у национално мешовитим срединама у АП Војводини, на **укупно осам језика** (укључујући и **енглески и немачки** језик), што чини укупно **четрнаест језичких облика** реализације васпитно-образовног рада (табела бр. 2).

## 

## 1.2. Делатност предшколског васпитања и образовања у АП Војводини

Делатност предшколског васпитања и образовања јесте васпитање и образовање деце узраста од шест месеци до поласка у основну школу и у школској 2022/2023. години остварује се у **45** **локалних самоуправа**, у укупно **149 установа,** и то у:

* 45 предшколских установа;
* 49 основних школа (које у својој организацији реализују предшколски програм);
* 55 приватних предшколских установa.

Сваки град и свака општина у АП Војводини ‒ *изузимајући Суботицу, Стару Пазову, Нову Црњу и Сремскe Карловцe* ‒ **имају по** **једну** **предшколску установу**. У Суботици постоје две предшколске установе, као и у општини Стара Пазова и то једна са седиштем у Старој Пазови и друга са седиштем у Новим Бановцима. Нова Црња нема предшколску установу, већ предшколски програм остварују основне школе.

Предшколски програм у **49 основних школа** реализује се у **осам локалних самоуправа**: пет општина (у Бачкој Паланци, Вршцу, Жабљу, Новој Црњи и Пландишту) и три града (у Панчеву, Зрењанину и Суботици).

Предшколски програм у **55 приватних предшколских установа** реализује се у **осам локалних самоуправа** (у пет градова: Новом Саду ‒ укључујући и Петроварадин, Сремску Каменицу, Футог и Ветерник, у Панчеву, Сремској Митровици, Суботици и Сомбору и у три општине: у Бачкој Паланци, Бачкој Тополи и Сремским Карловцима).

Предшколско васпитање и образовање реализује се у укупно **752** **објекта** и то у **619** објеката у саставу предшколских установа, **68** објеката у саставу основних школа и у **65** објеката у саставу приватних предшколских установа.

\*У поређењу с претходном школском годином, само се број приватних предшколских установа повећао за једну установу.

## 1.3. Предшколско васпитање и образовање за децу узраста од шест месеци до поласка у основну школу

Предшколско васпитање и образовање за децу узраста од шест месеци до поласка у основну школу реализује се у **45 локалних самоуправа**, у оквиру укупно **149 установа, за укупно 64.973 детета, у оквиру 2.567 васпитних група** и то у:

* **45 предшколских установа – за 58.097 или за 89,42% деце, у 2.251 васпитној групи**;
* **49 основних школа – за 2.854 детета или за 4,39% деце, у 150 васпитних група**;
* **55 приватних предшколских установа – за 4.022 детета или за 6,19% деце, у 166 васпитних група** (табела број 1).

\* У односу на прошлу годину, укупан број деце узраста од шест месеци до поласка у основну школу **повећао** се **за 1.377 или 2,16%**, и то:

* у предшколским установама је 1.125 или 1,97% деце више;
* у основним школама је 143 детета или 5,27% деце више;
* у приватним предшколским установама је 109 или 2,78% деце више.

**Табела бр. 1** Укупан број деце и васпитних група према установама и узрастима



**Табела бр. 2** Укупан број деце и припремни предшколски програм према језицима



### 

### 1.3.1. Припремни предшколски програм

Припремни предшколски програм остварује се с децом у години пред полазак у основну школу и реализује се у оквиру **45 локалних самоуправа**, у оквиру **143 установе, за укупно 17.509 или 26,95% деце, у оквиру 1.044 васпитне групе, на следећи начин**:

* **у 45 локалних самоуправа у** **45 предшколских установа – за 15.250 или 87,09% деце,** у **897 васпитних група**;
* **у осам (8) локалних самоуправа** у **49 основних школа – за 1.491 дете или 8,52% деце,** у **100 васпитних група**;
* **у осам (8) локалних самоуправа у** **49 приватних предшколских установа – за 768 или 4,39% деце,** у **47 васпитних група** (табеле бр. 2 и 3).

\* У односу на прошлу годину, број деце која су обухваћена припремним предшколским програмом повећаосе за **346 или 2,02%**.

**Табела бр. 3** Припремни предшколски програм према установама



## 1.4. Васпитно-образовни рад на српском језику

Предшколско васпитање и образовање на **српском** језику, за децу узраста од шест месеци до поласка у основну школу, реализује се у **45 локалних самоуправа, за укупно 57.664 детета или 88,75% деце, у оквиру укупно 141 установe, распоређене у укупно 2.323 васпитних група**.

Васпитно-образовни рад на **српском** језику реализује се на следећи начин:

* **у 44 локалне самоуправе у 44 предшколске установе** – **за** **51.382 детета или 89,10%** **деце, у 2.029 васпитних група**;
* **у осам (8) локалних самоуправа у 45 сновних школа** – **за 2.501 дете или 4,34%** **деце, у 132 васпитне групе**;
* **у седам (7) локалних самоуправа у 52 приватне предшколске установе** – **за 3.781 дете или 6,56**% **деце, у 162 васпитне групе**.

\* У односу на прошлу годину, број деце која су обухваћена васпитно-образовним радом на српском језику **повећао** се за **1.023 или 1,81%.**



### 1.4.1. Припремни предшколски програм на српском језику

Припремни предшколски програм за децу у години пред полазак у основну школу на српском језику реализује се у **45 локалних самоуправа у оквиру укупно 134 установа, за укупно 15.395 или 87,93% деце у оквиру 851 васпитне групе,** и то:

* **у 44 локалне самоуправе у 44 предшколске установе – за 13.368 или 86,84% деце, у 724 васпитне групе;**
* **у осам локалних самоуправа у 44 основне школе – за 1.317 или 8,55% деце, у 84 васпитне групе;**
* **у седам локалних самоуправа у 46 приватних предшколских установа – за 710 или 4,61% деце, у 43 васпитне групе**.

\* У поређењу с прошлом годином, број деце која су обухваћена припремним предшколским програмом на српском језику већи језа **136 или 0,89%**.



## 1.5. Васпитно-образовни рад на мађарском језику

Предшколско васпитање и образовање на мађарском језику, за децу узраста од шест месеци до поласка у основну школу, реализује се у **24** **локалне самоуправе** (Ада, Апатин, Бачка Топола, Бечеј, Врбас, Житиште, Зрењанин, Кањижа, Кикинда, Ковачица, Кула, Мали Иђош, Нова Црња, Нови Бечеј, Нови Кнежевац, Нови Сад, Оџаци, Сента, Сечањ, Сомбор, Србобран, Суботица, Темерин и Чока), у укупно **28 установа**, **за укупно 3.976 дете (6,12%)**, распоређено у **129 васпитних група**.

Васпитно-образовни рад на **мађарском** језику реализује се:

* **у 23 локалне самоуправе у 24 предшколске установе, за 3.737 или 93,99% деце, у 121 васпитнoј групи;**
* **три локалне самоуправе у три сновне школе (у Новој Црњи, Зрењанину и Суботици – у Чантавиру), за 192 или 4,83% деце, у осам васпитних група;**
* **у једној локалној самоуправи у једној приватној предшколској установи (у Бачкој Тополи), за 47 или 1,18% деце, у три васпитне групе**.

\* У поређењу с прошлом годином, број деце која су обухваћена васпитно-образовним радом на мађарском језику **већи је** за **125 или 3,25%**.

* Васпитно-образовни рад на мађарском језику реализује се и **двојезички – на српском и мађарском** језику у **16 локалних самоуправа** (Ада, Апатин, Бачка Топола, Бечеј, Житиште, Зрењанин, Кикинда, Ковачица, Ковин, Мали Иђош, Панчево, Пландиште, Сомбор, Србобран, Суботица и Чока), у укупно **17 установа, за укупно 1.547 или 2,38% деце, распоређене у 67 васпитних група**.

Васпитно-образовни рад на **српском и мађарском** језику реализује се:

* у 16 локалних самоуправа у **16 предшколских установа**, за **1.493 детета или 96,51**% **деце, у 63 васпитнe групe**;
* у једној локалној самоуправи у **једној приватној предшколској установи**  (у Суботици), за **54 детета или 3,49% деце,** у **четири васпитне групе**.

\* У односу на прошлу годину, број деце која су обухваћена васпитно-образовним радом на српском и мађарском језику **већи је** за **135 или 9,56%**.

* Васпитно-образовни рад на мађарском језику реализује се и **двојезички – на мађарском и немачком** језику, за **12 или 0,02% деце**, **у једној васпитној групи мешовитог узраста, у предшколској установи у Суботици**, а у односу на прошлу годину број се **смањио** за **један или 7,69%**.



### 1.5.1. Припремни предшколски програм на мађарском језику

Припремни предшколски програм за децу у години пред полазак у основну школу на **мађарском** језику реализује се у **24 локалне самоуправе** (Ада, Апатин, Бачка Топола, Бечеј, Врбас, Житиште, Зрењанин, Кањижа, Кикинда, Ковачица, Кула, Мали Иђош, Нова Црња, Нови Бечеј, Нови Кнежевац, Нови Сад, Оџаци, Сечањ, Сента, Сомбор, Србобран, Суботица, Темерин и Чока), у оквиру укупно **28 установа, за 1.346 или 7,69% деце у оквиру 115 васпитних група** и то:

* у 23 локалне самоуправе **у 24 предшколске установе, за 1.251 дете или 92,94% деце, у 108 васпитних група;**
* у три локалне самоуправе **у три основне школе (у Зрењанину, Новој Црњи и Суботици), за 83 детета или 6,17% деце, у шест васпитних група;**
* у једној локалној самоуправи **у једној приватној предшколској установи (у Старој Моравици) за 12 или 0,89% деце, у једној васпитној групи**.

\* У поређењу с прошлом годином, број деце која су обухваћена васпитно-образовним радом на мађарском језику **повећао** се за **61 или 4,75%**.

* Припремни предшколски програм реализује се и **двојезички – на српском и мађарском** језику у **једанаест локалних самоуправа** (Апатин, Бачка Топола, Бечеј, Житиште, Кикинда, Ковин, Панчево, Планидште, Сомбор, Суботица и Чока), у оквиру укупно **дванаест установа, за укупно 196 или 1,12% деце, распоређене у 26 васпитних група**.

Васпитно-образовни рад на **српском и мађарском** језику реализује се:

* у једанаест локалних самоуправа у **једанаест предшколских установа, за 190 или 96,94% деце,** **у 25 васпитних група**;
* у једној локалној самоуправи у **једној приватној предшколској установи**  (у Суботици) за **шесторо или 3,06%** деце, **у једној васпитној групи**.

\* У односу на прошлу годину, број деце која су обухваћена васпитно-образовним радом на српском и мађарском језику **повећао** се за **56 или 40 %**.

* Припремни предшколски програм на мађарском језику реализује се и **двојезички – на мађарском и немачком** језику, за **двоје или 0,01% деце**, у предшколској установи у Суботици.

\*У поређењу с прошлом годином, број деце на мађарском и немачком језику **смањио** се за **један или 33,33%**.



## 

## 1.6. Васпитно-образовни рад на словачком језику

Предшколско васпитање и образовање на словачком језику, за децу узраста од шест месеци до поласка у основну школу, реализује се у **девет** **локалних самоуправа** (Алибунар, Бач, Бачка Паланка, Бачки Петровац, Беочин, Зрењанин, Ковачица, Нови Сад и Стара Пазова), у оквиру укупно десет установа, за **782 детета или 1,20%** **деце**, распоређене у **23 детета васпитне групе**.

Васпитно-образовни рад на **словачком** језику реализује се:

* у седам локалних самоуправа у **седам предшколских установа**, за **751 дете или 96,04%** **деце,** **у 21 васпитној групи**;
* у две локалне самоуправе, у **три сновне школе** (у Арадцу, Пивницама и Силбашу), за **31 дете или 3,96%** **деце,** **у три васпитне групе**.

\* У поређењу с прошлом годином, број деце која су обухваћена васпитно-образовним радом на словачком језику **повећао** се за **35** **(4,68%)**.

* Васпитно-образовни рад на словачком језику реализује се и **двојезички – на српском и словачком** језику у **четири** **локалне самоуправе,** у укупно четири установе, за укупно **146 или 0,22% деце, распоређене у шест васпитних група**.

Васпитно-образовни рад на српском и словачком језику реализује се:

* у две локалне самоуправе у **две предшколске установе** (Бачки Петровац и Оџаци), за **88 или 60,27**% **деце, у четири васпитне групе** и
* у две локалне самоуправе у **две** **сновне школе** (у Бачкој Паланци – Пивнице и у Зрењанину – Арадац), за **58 или 39,73%** **деце,** **у две васпитне групе**.

\*У односу на прошлу годину, број деце која су обухваћена васпитно-образовним радом на српском и словачком језику **повећао** се за **четири (2,82%)**.



### 1.6.1. Припремни предшколски програм на словачком језику

Припремни предшколски програм за децу у години пред полазак у основну школу на **словачком** језику реализује се у **девет локалних самоуправа** (Алибунар, Бач, Бачка Паланка, Бачки Петровац, Беочин, Зрењанин, Ковачица, Нови Сад и Стара Пазова), у оквиру укупно десет установа, за **254** детета или **1,45 % деце у оквиру 20 васпитних група,** и то:

* у седам локалних самоуправа у **седам предшколских установа**, за **223 детета или 87,80%** **деце,** **у 17 васпитних група**;
* у две локалне самоуправе, у **три основне школе** (у Арадцу, Пивницама и Силбашу), за **31 дете или 12,20**% **деце, у три васпитне групе**.

\* У односу на прошлу годину, број деце која су обухваћена васпитно-образовним радом на словачком језику **повећао** се **за 20 (8,55%)**.

Припремни предшколски програм реализује се и **двојезички – на српском и словачком** језику, у **две локалне самоуправе** (Бачка Паланка и Оџаци), у оквиру две установе, за **21 дете или 0,12%** **деце у оквиру две васпитне групе**:

* у **предшколској установи** (у Оџацима), за **четири детета или 19,05%** **деце,** у једној васпитној групи;
* у **основној школи** (у Пивницама), за **17 или 80,95% деце,** у једној васпитној групи.

\* У поређењу с прошлом годином, број деце која су обухваћена васпитно-образовним радом на словачком језику **смањио** се **за 11 (34,37%)**.



## 1.7. Васпитно-образовни рад на румунском језику

Предшколско васпитање и образовање на румунском језику, за децу узраста од шест месеци до поласка у основну школу, реализује се у **осам локалних самоуправа** (Алибунар, Бела Црква, Вршац, Житиште, Зрењанин, Ковачица, Панчево и Пландиште), у укупно једанаест установа, за **149 или 0,23% деце, распоређене у девет васпитних група.**

Васпитно-образовни рад на **румунском** језику реализује се:

* у **пет** локалних самоуправа, у **пет предшколских установа** (у Алибунару, Белој Цркви, Житишту, Ковачици и Пландишту), **за 114 или 76,51%** **деце,** **у шест васпитних група**;
* у **три** локалне самоуправе (у Вршцу, Зрењанину и Панчеву), у **шест сновних школа**, **за 35 или 23,49% деце, у три васпитне група**.

\* У односу на прошлу годину број деце која су обухваћена васпитно-образовним радом на румунском језику **повећао** се за **55 (58,51%)**.

* Васпитно-образовни рад на румунском језику реализује се и **двојезички – на српском и румунском** језику, у **две** **локалне самоуправе** (Алибунар и Вршац), у укупно **две установе, за** **43 детета или 0,07% деце,** распоређене у **две васпитне групе**.

Васпитно-образовни рад на српском и румунском језику реализује се:

* у две локалне самоуправе у **две предшколске установе, за 43 детета или 100% деце, у две васпитне групе**;

\* У односу на прошлу годину, број деце која су обухваћена васпитно-образовним радом на румунском језику **смањио** се з**а 34 (44,15%)**.



### 1.7.1. Припремни предшколски програм на румунском језику

Припремни предшколски програм за децу у години пред полазак у основну школу на **румунском** језику реализује се у **осам локалних самоуправа** (Алибунар, Бела Црква, Вршац, Житиште, Зрењанин, Ковачица, Панчево и Пландиште) у оквиру укупно десет установа, **за 89 или 0,51% деце у оквиру дванаест васпитних група**:

* у пет локалних самоуправа, у **пет предшколских установа (у Алибунару, Белој Цркви, Житишту Ковачици и Пландишту), за 63 детета или 70,79% деце,** **у седам васпитних група**;
* у три локалне самоуправе (у Вршцу, Зрењанину и Панчеву) у **пет основних школа, за 26 или 29,21% деце, у пет васпитних група**.

\* У односу на прошлу годину број деце која похађају васпитно-образовни рад на румунском језику **повећао** се за **41 (85,42%)**.

* Васпитно-образовни рад на румунском језику реализује се и **двојезички – на српском и румунском** језику у **две** **локалне самоуправе** (Алибунар и Вршац), у **укупно две предшколске установе**, за **38 или 0,22% деце,** распоређене у **две васпитне групе**.

\* У односу на прошлу годину, број деце која су обухваћена васпитно-образовним радом на српском и румунском језику **смањио** се **за 22 (36,67%)**.



## 1.8. Васпитно-образовни рад на русинском језику

Предшколско васпитање и образовање на русинском језику, за децу узраста од шест месеци до поласка у основну школу, реализује се у **локалној самоуправи** Кула, у **једној предшколској установи**, за укупно **168 или 0,26%** **деце**, распоређене у **шест васпитних група**; у односу на прошлу годину, број деце која су обухваћена васпитно-образовним радом на русинском језику остао је **исти**.

Васпитно-образовни рад на русинском језику реализује се и **двојезички – на српском и русинском** језику у **једној** **локалној самоуправи** у **једној предшколској установи** (у Врбасу), за укупно **19 или 0,03% деце,** распоређене у једној васпитној групи. У односу на прошлу годину, број деце која су обухваћена двојезичким васпитно-образовним радом на српском и русинском језику **повећао се** за **три (18,75)%**.



### 1.8.1. Припремни предшколски програм на русинском језику

Припремни предшколски програм за децу у години пред полазак у основну школу на **русинском** језику реализује се у **једној локалној самоуправи,** у предшколској установи у Кули, **за 48 или 0,27% деце, у оквиру три васпитне групе**.

У односу на прошлу годину, број деце која су обухваћена васпитно-образовним радом на русинском језику **повећао се** за **19 (65,52)%**.

Прошле године се није реализовао двојезички припремни предшколски програм.



## 1.9. Васпитно-образовни рад на хрватском језику

Предшколско васпитање и образовање на хрватском језику, за децу узраста од шест месеци до поласка у основну школу, реализује се у **локалној самоуправи у Суботици**, у **једној предшколској установи**, за **укупно** **130 или 0,2% деце,** распоређене у пет васпитних група. У односу на прошлу годину, број деце **повећао** се за **13 (11,11%)**.

* Васпитно-образовни рад на хрватском језику реализује се и **двојезички – на српском и хрватском** језику **у локалној самоуправи у Суботици**, **у** **основној школи** **у Ђурђину**, за **укупно 37 или 0,06% деце, у једној групи**. У поређењу с прошлом годином, број деце обухваћене васпитно-образовним радом на српском и хрватском језику **повећао** се за **17 (85%)**.



### 1.9.1. Припремни предшколски програм на хрватском језику

Припремни предшколски програм за децу у години пред полазак у основну школу на **хрватском** језику реализује се у **локалној самоуправи у Суботици**, у оквиру **једне предшколске установе у Суботици,** за **27 или 0,15% деце у оквиру четири васпитне групе, а број деце се** у односу на прошлу годину **повећао за девет (50%)**.

* Васпитно-образовни рад реализује се и **двојезички – на српском и хрватском** језику **у локалној самоуправи у Суботици**, **у** **основној школи** **у Ђурђину**, за **укупно 17 или 0,10% деце, у једној групи**.

\* Прошле године није био организован двојезички васпитно-образовни рад на српском и хрватском језику.



## 

## 

## 1.10. Васпитно-образовни рад на матерњем и страном језику

Васпитно-образовни рад реализује се **двојезички – на матерњем и страном** језику, за децу узраста од шест месеци до поласка у основну школу, у **три локалне самоуправе** (Нови Сад, Сомбор и Суботица), за **укупно** **312 или 0,48%** **деце** (од укупног броја деце), у **12 васпитних група** (табела број 2).

1. Васпитно-образовни рад на **српском и енглеском** језику реализује се у **две** **локалне самоуправе** (у Новом Саду и Суботици), за укупно **248 или 0,38% деце,** у девет васпитних група:

* **у предшколској установи** у Суботици, за **108 или 43,55,% деце,** у три васпитне групе и
* **у једној приватној предшколској установи** (у Новом Саду), за **140 или 56,45% деце,** у шест васпитних група.

1. Васпитно-образовни рад на **српском и немачком** језику реализује се у Сомбору и Суботици у **две предшколске установе**, за **52 детета или 0,08% деце,** у две васпитне групе.

3. Васпитно-образовни рад на **мађарском и немачком** језику реализује се у **предшколској установи у Суботици**, за **12 или 0,02% деце,** у једној васпитној групи.

* У односу на прошлу годину, број деце **смањио** се **за један**. Деца похађају програм на матерњем и страном језику већ од своје друге године, а у већем броју – од треће године. Програм се организује у континуитету (у највећем броју на српском и енглеском језику), закључно с припремним предшколским програмом.

## 1.11. Припремни предшколски програм на матерњем и страном језику

Припремни предшколски програм реализује се **двојезички – на матерњем и страном** језику у **три локалне самоуправе** (Сомбор, Суботица и Нови Сад), за укупно **78 или 0,45%** **деце** (од укупног броја деце у припремном предшколском програму), распоређене у **девет васпитних група**.

1. Васпитно-образовни рад на **српском и енглеском** језику реализује се у две локалне самоуправе, у **две предшколске установе** (у Суботици и у приватној предшколској установи у Новом Саду), за **укупно 58 или 0,33% деце** у пет васпитних група:

* **у приватној предшколској установи** у Новом Саду, за **40 деце,** у две васпитне групе;
* **у предшколској установи** у Суботици, за **18 деце,** у три васпитне групе.

1. Васпитно-образовни рад на **српском и немачком** језику реализује се у **две предшколске установе** (у Сомбору и Суботици), за **18 или 0,10% деце,** у две васпитне групе.
2. Васпитно-образовни рад на **мађарском и немачком** језику реализује се у **предшколској установи** у Суботици, за **два детета или 0,01% деце**.

* У односу на прошлу годину, **број деце повећао се за 26** и то: на српском и енглеском језику за 22 деце, на српском и немачком језику за петоро деце, док се на мађарском и немачком језику број деце смањио за један.


## 1.12. Деца са сметњама у развоју и инвалидитетом

1. Предшколско васпитање и образовање за децу узраста од шест месеци до поласка у основну школу реализује се у **40** **локалних самоуправа**, за **укупно 1.109** или **1,71%** **деце са сметњама у развоју и инвалидитетом** (успорен психомоторни развој, говорно-језичке сметње, интелектуалне сметње, телесна ометеност, слепи и слабовиди, глуви и наглуви, проблеми у понашању и емоционалном развоју, аутизам и первазивни развојни поремећаји, вишеструке сметње, моторичке сметње у развоју, нестимулативна средина):

* на **српском** језику за укупно **1.004** детета или **90,53%** **деце,** што је у односу на прошлу годину за **77 деце (8,31%) више**;
* на **мађарском** језику за укупно **46** или **4,15%** **деце,** што је у односу на прошлу годину за **45 или 49,45% деце мање**;
* на **словачком** језику за укупно **17** или **1,53%** **деце,** што је у односу на прошлу годину за **троје или 21,43% деце више**;
* на **румунском** језику за укупно **једно дете** или **0,09%**;
* на **русинском** језику за **једно дете или 0,09%**, што је исто као и прошле године;
* на **хрватском** језику за **једно дете или 0,09%**;
* на **српском и мађарском** језику за укупно **11** или **0,99%** **деце,** што је у односу на прошлу годину за **једно дете или 10% више**;
* на **српском и словачком** језику за укупно **21** дете или **0,89%** **деце**, што је у односу на прошлу годину за **12 или 133% деце више**;
* на **српском и румунском** језику за **троје** или **0,27%** **деце,** што је у односу на прошлу годину за **једно дете или 50% више**;
* на **српском и хрватском** језику за **троје** или **0,27%** **деце,** што је у односу на прошлу годину за **једно дете или 200% више**;
* на **српском и енглеском** језику за **једно дете** или **0,09%.**

\* У односу на прошлу школску годину, број деце **са сметњама у развоју и инвалидитетом повећан је за 54 детета или 5,12%**.

Tабела бр.16 Број деце са сметњама у развоју према језицима



# ОСНОВНО ОБРАЗОВАЊЕ И ВАСПИТАЊЕ

## 2.1. Законске основе

У складу с чланом 89. став 1. тачка 2. Закона о основама система образовања и васпитања („Службени гласник РСˮ, бр. 88/2017, 27/2018 – др. закон, 10/2019, 27/2018 – др. закон, 6/2020 и 129/2021), као и с чланом 3. Закона о основном образовању и васпитању(„Службени гласник РС”, бр. 55/2013, 101/2017, 10/2019, 27/2018 – др. закон и 129/2021), **делатност образовања и васпитања у основном образовању и васпитању** обављају:

* основна школа;
* основна школа за образовање одраслих;
* основна музичка школа;
* основна балетска школа;
* основна школа за ученике са сметњама у развоју и инвалидитетом.

Школа обавља делатност основног образовања и васпитања остваривањем школског програма, у школском и другом простору, организовањем издвојеног одељења школе.

На основу члана 23. Закона о основном образовању и васпитању, поред школског програма, основна школа може да остварује и следеће програме:

* школски програм за образовање одраслих;
* школски програм за музичко образовање;
* школски програм за балетско образовање;
* индивидуални програм српског језика, односно језика националне мањине за ученике који не познају језик на којем се изводи настава;
* предшколски програм, односно припремни предшколски програм;
* други програми усмерени на унапређивање и повећање квалитета образовно-васпитног рада.

Основно образовање и васпитање траје осам година и остварује се у два образовна циклуса. Први циклус обухвата први, други, трећи и четврти разред, за које се организује разредна настава. Изузетно, настава страног језика и изборних програма може да се организује и као предметна настава. Други циклус обухвата пети, шести, седми и осми разред, за које се организује предметна настава.

Основно музичко образовање и васпитање траје од две године до шест година, док балетско образовање и васпитање траје четири године, а остварују се у два образовна циклуса.

Основно образовање одраслих организује се по разредима – од првог до осмог разреда и траје од три до пет година.

Ученик са сметњама у развоју и инвалидитетом (дете са интелектуалним, чулним и моторичким сметњама у развоју) стиче основно образовање и васпитање по правилу у школи, заједно са осталим ученицима, а када је то у најбољем интересу ученика – у школи за ученике са сметњама у развоју и инвалидитетом. Ученик са сметњама у развоју и инвалидитетом има право на индивидуални образовни план.

Ради унапређивања инклузивног образовања и васпитања, школа за образовање ученика са сметњама у развоју и инвалидитетом, као и школа која има одељење за ученике са сметњама у развоју и инвалидитетом пружа подршку школи у систему редовног образовања и васпитања. Школа у систему редовног образовања и васпитања, у којој стичу образовање и ученици са сметњама у развоју и инвалидитетом, може да ангажује васпитача, наставника или стручног сарадника, који је запослен у школи за образовање ученика са сметњама у развоју и инвалидитетом.

Према одредби члана 12. Закона о основном образовању и васпитању и члана 5. Закона о основама система образовања и васпитања, образовно-васпитни рад остварује се на **српском језику и ћириличком писму**. За **припаднике националних мањина – националних заједница** образовно-васпитни рад остварује се на **језику, односно говору и писму националне мањине – националне заједнице**. Изузетно, може да се остварује и двојезички: на језику и писму националне мањине – националне заједнице и на српском језику.

У основним школама са седиштем на територији Аутономне покрајине Војводине (у даљем тексту: АП Војводина), образовно-васпитни рад остварује се на **шест наставних језика**: **српском,** **мађарском, словачком, румунском, русинском** и **хрватском језику.**

**За ученике припаднике националних мањина – националних заједница, који наставу похађају на српском наставном језику, организује се настава језика националне мањине са елементима** **националне културе** – као изборни програм.

## 2.2. Делатност основног образовања и васпитања у АП Војводини

Делатност основног образовања и васпитања у АП Војводиниу школској 2022/2023. години остварује се укупно у **386** јавнихосновних школа што је у поређењу с претходном школском годином **више за једну** **(1)** јавну основну школу (Одлуком о мрежи јавних основних школа на територији општине Опово предвиђено је да се делатност обавезног основног образовања обавља у две (2) уместо у једној (1) јавној основној школи), и то:

* За укупно **134.737 ученика**, у оквиру **348 основних школа,** распоређених на територији свих **45** локалних самоуправа; у матичним школама наставу похађа **124.520** ученика (**92.42%)**, а **10.217** ученика (**7.58%)** похађа наставу у оквиру **190** издвојена, подручна одељења, распоређена на територији **33** локалне самоуправе; настава се остварује у **6.921** некомбинованo **(95.83%)** и **301** комбиновано **(4.17%)**, укупно **7.222** одељења **(100%)**; просечан број ученика у одељењу јесте **19** – **исто** као и прошле школске године.
  + У поређењу с прошлом школском годином, број ученика у основним школама **повећан** је за **332,** то јест за **0.25%.**
* За укупно **1.559 ученика** са сметњама у развоју и инвалидитетом, у оквиру **13** посебних **основних школа за образовање ученика са сметњама у развоју и инвалидитетом**, са седиштем у **13** **локалних самоуправа**, које похађа **1.141 (73.19%)** **ученикa** и у посебним одељењима при **31 основној школи**, распоређеној на територији **18** **локалних самоуправа**, које похађа **418** **(26.81%) ученика** са сметњама у развоју и инвалидитетом.
  + У поређењу с претходном школском годином, број ученика у основним школама за ученике са сметњама у развоју и инвалидитетом **повећан** је за **81**,то јест за **5.48%.**
* За **7.482 ученика** који похађају основно музичко образовање и васпитање, при **21** **основној музичкој школи**, са седиштем у **20** **локалних самоуправа**; поређењем броја ученика, може се закључити да је **5.55%** ученика основних школа такође обухваћено и основним музичким образовањем и васпитањем.
  + Број ученика у основним музичким школама **повећан** је за **302** то јест за **4.21%** него прошле школске године.
* За **384** **ученика** који похађају једну од **две (2)****основне балетске школе**, са седиштем у Граду Новом Саду и Панчеву, које имају и **пет (5)** издвојених одељења у **четири (4)** локалне самоуправе (Кикинди, Зрењанину, Вршцу и Алибунару); поређење броја ученика указује на то да је свега **0.28%** ученика основних школа истовремено обухваћено и наставом у основним балетским школама.
  + Број ученика у основним балетским школама **повећан** је за **32** то јест за **9.09%**.
* За укупно **1.587 одраслих полазника**, у оквиру **две (2)** посебне **школе за основно образовање и васпитање одраслих***,* са седиштем у **две (2)** локалне самоуправе, које похађа **632** **(47.19%)** одраслих полазника, као и при **18** основних школа у **15** локалних самоуправа, које похађа **955** одрасла полазника (**53.89%**).
  + Број полазника у основним школама за образовање и васпитање одраслих **смањен** је за **148** или **8.53%**,у поређењу с претходном школском годином.

Настава за ученике основних школа организује се и у **четири (4)** **приватне основне** **школе** за укупно **467 ученика.** То су: Основна школа „Свети Кирило и Методије”, Нови Сад (**149** ученикa), Основна школа „Тврђава”, Петроварадин (**99** ученика), Основна школа „Мирослав Мика Антић”, Нови Сад (**110** ученика), Основна школа „Јуниор”, Нови Сад (**109** ученика) док Основна школа и предшколска установа „Свитац”, Сремска Каменица ове године нема уписаних ученика.

* + У поређењу с претходном школском годином, број ученика у приватним редовним/обавезним основним школама **повећан** је за **146** или **45.48%.**

Приватну Основну балетску школу „Раичевић” у Суботици похађа укупно **32** ученика, што је **исто** као и прошле школске године.

## 2.3. Упис ученика у први разред основне школе

**Табела бр. 17:** *Упис ученика у први разред по наставним језицима и делатностима основног образовања у поређењу с претходном школском годином.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ДЕЛАТНОСТ ОСНОВНОГ ОБРАЗОВАЊА ПО ШКОЛСКИМ ГОДИНАМА** | | **НАСТАВНИ ЈЕЗИК** | | | | | | |
| ***српски*** | ***мађарски*** | ***словачки*** | ***румунски*** | ***русински*** | ***хрватски*** | ***Укупно*** |
| **Редовне основне школе** | ***2021/22.*** | 15.253 | 1.322 | 291 | 84 | 36 | 25 | 17.011 |
| ***2022/23.*** | **15.497** | **1.254** | **250** | **78** | **37** | **16** | **17.132** |
| ***Разлика у броју*** | 244 | -68 | -41 | -6 | 1 | -9 | 121 |
| ***разлика у проценту (%)*** | 1.60 | -5.14 | -14.09 | -7.14 | 2.78 | -36.00 | 0.71 |
| **Образовање ученика са сметњама у развоју** | ***2021/22.*** | 119 | 18 |  |  |  |  | 137 |
| ***2022/23.*** | **124** | **17** |  |  |  |  | **141** |
| ***Разлика у броју*** | 5 | -1 |  |  |  |  | 4 |
| ***разлика у проценту (%)*** | 4.20 | -5.56 |  |  |  |  | 2.92 |
| **Основно музичко образовање** | ***2021/22.*** | 1.712 | 343 |  |  |  | 0 | 2.055 |
| ***2022/23.*** | **1.800** | **338** |  |  |  | **4** | **2.142** |
| ***Разлика у броју*** | 88 | -5 |  |  |  | 4 | 87 |
| ***разлика у проценту (%)*** | 5.14 | -1.46 |  |  |  |  | 4.23 |
| **Основно балетско образовање** | ***2021/22.*** | 124 |  |  |  |  |  | 124 |
| *2022/23.* | 165 |  |  |  |  |  | 165 |
| ***Разлика у броју*** | 41 |  |  |  |  |  | 41 |
| ***разлика у проценту (%)*** | 33.06 |  |  |  |  |  | 33.06 |
| **Школе за основно образовање одраслих** | ***2021/22.*** | 457 | 46 |  |  |  |  | 503 |
| *2022/23.* | 350 | 37 |  |  |  |  | 387 |
| ***Разлика у броју*** | -107 | -9 |  |  |  |  | -116 |
| ***разлика у проценту (%)*** | -23.41 | -19.57 |  |  |  |  | -23.06 |

На основу података приказаних у тебели број 17, може се закључити да је укупан **број ученика уписаних у први разред јавних основних школа** у школској 2022/23. години **17.132,** што је за **121** ученика **више** **(0.71%)** него прошле школске године.

Такође, уочава се и то да је број ученика уписаних у први разред јавне основне школе **повећан** на: српском наставном језику за **244** ученика и на русинском за **једног (1)** ученика, док је број уписаних ученика у први разред у јавне основне школе **смањен** на: мађарском наставном језику за **68** ученика, словачком за **41** ученика, румунском за **шест (6)** и на хрватском наставном језику за **девет (9)** ученика.

Број ученика првог разрда **повећан** је и у осталим делатностима основног образовања, и то у: основним школама за **образовање ученика** **са сметњама у развоју и инвалидитетом** за **четири** **(4)** ученика или **2.92%**; основним **музичким** школама – за **87** ученика **(4.23%);** основним **балетским** шкoлама – за **41** ученика (**33.06%**). Изузетак су једино основне школе за **образовање одраслих** јер је **смањен** број одраслих полазника уписаних у први циклус основног образовања за **116** тј. **23.06%**.

## 2.4. Заступљеност наставних језика у основној школи

1. Од укупног броја основних школа, у **254** школе **(72.99%)** настава се изводи само **на једном језику**:

* на **српском** језику – у **235** школaили **67.53%** од укупног броја основних школа;
* на **мађарском** језику – у **десет** **(10)** школа или **2.87%** од укупног броја основних школа;
* на **словачком** језику – у **четири** **(4)** школе или **1.15%** од укупног броја основних школа;
* на **румунском** језику – у **четири** **(4)** школе или **1.15%** од укупног броја основних школа;
* на **русинском** језику – у **једној (1)** школи или **0.29%** од укупног броја основних школа.

1. Од укупног броја основних школа, у **92** основне школе **(26.44%)** настава се изводи **на два језика**:

* на **српском и мађарском** језику настава се изводи у **62** школе или **17.82%** од укупног броја основних школа;
* на **српском** и **словачком** језику настава се изводи у **12** школаили **3.45%** од укупног броја основних школа;
* на **српском** и **румунском** језику настава се изводи у **11** школа или **3.16%** од укупног броја основних школа;
* на **српском** и **русинском** језику настава се остварује у **две (2)** школе или **0.57%** од укупног броја основних школа;
* на **српском** и **хрватском** језику настава се остварује у **пет (5)** школаили **1.44%** од укупног броја основних школа.

1. Од укупног броја основних школа, у **две** **(2)** основне школе **(0.57%)** настава се изводи **на три језика**:

* на **српском, мађарском и румунском** језику – у **једној (1)** основној школи у Пландишту;
* на **српском, мађарском и словачком језику** –у **једној (1)** основној школи, у месту Бело Блато, на територији Града Зрењанина.

Број јавних основнх школа према наставни језицима је следећи: на српском наставном језику је **329 (94.54%)** школа, на мађарском је **74** **(21.26%)** школе, на словачком **17 (4.88%)**, румунском **16 (4.60%)**, русинском **3 (0.86%)** и хрватском **5 (1.44%)** школа.

Укупно на језицима националних мањина, националних заједница, настава у јавним основним школама у АП Војводини, остварује се у **113** или у **32.47%** јавних основних школа, на територији **38** јединица локалних самоуправа.

**Табела бр. 18:** *Заступљеност наставних језика према броју ученика и броју одељења у школској 2022/23. години.*

|  |  |  |  |  |
| --- | --- | --- | --- | --- |
| **Наставни језик** | **Број ученика** | | **Број одељења** | |
| ***∑*** | ***%*** | ***Некомбинованих*** | ***Комбинованих*** |
| српски | 121.100 | 89.88 | 5.905 | 208 |
| мађарски | 10.267 | 7.62 | 794 | 49 |
| словачки | 2.109 | 1.57 | 100 | 15 |
| румунски | 724 | 0.54 | 73 | 25 |
| русински | 323 | 0.24 | 25 | 0 |
| хрватски | 214 | 0.16 | 24 | 4 |
| укупно | 134.737 | 100 | 6.921 | 301 |

**Табела бр. 19:** *Број ученика у редовним основним школама по разредима и наставним језицима у школској 2022/23. години.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Наставни језик** | **БРОЈ УЧЕНИКА ПО РАЗРЕДИМА** | | | | | | | | **Укупно** |
| **I** | **II** | **III** | **IV** | **V** | **VI** | **VII** | **VIII** |
| српски | 15.497 | 15.219 | 14.906 | 15.143 | 15.058 | 15.111 | 15.313 | 14.853 | 121.100 |
| мађарски | 1.254 | 1.344 | 1.286 | 1.282 | 1.239 | 1.278 | 1.285 | 1.299 | 10.267 |
| словачки | 250 | 288 | 259 | 246 | 277 | 271 | 246 | 272 | 2.109 |
| румунски | 78 | 84 | 103 | 108 | 75 | 90 | 90 | 96 | 724 |
| русински | 37 | 36 | 47 | 46 | 28 | 32 | 51 | 46 | 323 |
| хрватски | 16 | 25 | 26 | 32 | 25 | 37 | 23 | 30 | 214 |
| **укупно** | 17.132 | 16.996 | 16.627 | 16.857 | 16.702 | 16.819 | 17.008 | 16.596 | 134.737 |
| 12.72% | 12.61% | 12.34% | 12.51% | 12.40% | 12.48% | 12.62% | 12.32% | 100% |

**Табела бр. 20:** *Делатност основног образовања и васпитања према наставним језицима и броју ученика/полазника у школској 2022/23. години.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Наставни језик** | **ДЕЛАТНОСТ ОСНОВНОГ ОБРАЗОВАЊА** | | | | | | | |
| **Образовање ученика са сметњама у развоју** | | **Основно музичко образовање** | | **Основно балетско образовање** | | **Школе за основно образовање одраслих** | |
| ***∑*** | ***%*** | ***∑*** | ***%*** | ***∑*** | ***%*** | ***∑*** | ***%*** |
| српски | 1.270 | 81.46 | 6.528 | 87.25 | 384 | 100 | 1.471 | 92.69 |
| мађарски | 270 | 17.32 | 942 | 12.59 |  |  | 116 | 7.31 |
| словачки | 17 | 1.09 |  |  |  |  |  |  |
| румунски |  |  |  |  |  |  |  |  |
| русински | 2 | 0.13 |  |  |  |  |  |  |
| хрватски |  |  | 12 | 0.16 |  |  |  |  |
| **укупно** | 1.559 | 100 | 7.482 | 100 | 384 | 100 | 1.587 | 100 |

## 

## 2.5. Настава на српском језику

**Јавне основне школ**е на српском језику похађаукупно **121.100** ученика, уоквиру **329** школа, распоређених на територији свих **45** локалних самоуправа. У матичним школама, наставу похађа **112.478** или **92.95%** ученика, а **8.622** или **7.12%**, ученика наставу похађа у оквиру **156** издвојениходељења.

Настава се остварује у оквиру **5.905** некомбинованaодељењаи **208** комбинованa одељења,укупно **6.113** одељења, што је у односу на прошлу школску годину **више** за укупно **46** одељења или **0.76%**. Просечан број ученика у одељењу јесте **20, исто** као и прошле школске године.

Наставом на српском језику обухваћено је **89.88%** или **121.000** ученика основних школа (табеле 18 и 19). У поређењу с прошлом школском годином, број ученика који похађају наставу на српском наставном језику **повећан** је за **288** ученика или за **0.24%.**

**Основне школе за ученике са сметњама у развоју и инвалидитетом** на српском језику похађа укупно **1.270** ученика, што је **81.46%** популације ученика у школама за ученике са сметњама у развоју (табела 20). У поређењу с прошлом школском годином, број ученика на српском наставном језику **повећан** је за **79** ученикаилиза **6.63%.**

Настава на српском језику остварује се уседишту **13** посебнихосновних школа за ученике са сметњама у развојуиу оквиру **14** издвојениходељења,које похађа **1.057** или **83.23%** ученикаса сметњама у развоју**.** Такође, овај вид наставе остварује се и упосебним одељењимапри **21** основној школи, које похађа **213** или **16.77%** ученика са сметњама у развоју.

**Основне музичке школе** на српском језику похађа укупно **6.528** ученика, у **21** музичкој школи, са седиштем у **20** локалних самоуправа.

Наставом на српском језикуобухваћено је **87.25%** ученика у основним музичким школама (табела 20). У поређењу с претходном школском годином, број ученика на српском језику **повећан** језа **335** то јест за **5.41%.**

**Основне балетске школе** похађа укупно **384** ученика. У поређењу с прошлом школском годином, број ученика **повећан** је за **32** ученика то јест за **9.09%.**

Основно балетско образовање остварује се само на српском језику, у **две (2)** основне балетске школе са седиштем у **две (2)** локалне самоуправе (Нови Сад и Панчево), које имају **пет (5)** издвојених одељења, у **четири (4)** локалне самоуправе (Кикинда, Зрењанин, Алибунар и Вршац). Наставу у седишту школе похађа **225** ученика **(58.59%)**, а у издвојеним одељењима **159** ученика **(41.41%)**.

**Школе за основно образовање одраслих** похађа на српском језику укупно **1.471** одрастао полазник, што је **92.69%** популације полазника у основним школама за образовање одраслих (табела 20). У поређењу с прошлом школском годином, број одраслих полазника који похађају наставу на српском језику **смањен** језа **120** или **7.54%.**

Основно образовање одраслих на српском језику остварује се у **две (2)** посебне основне школе за образовање одраслих у Новом Саду и Сомбору које похађа **632** **(42.96%)** одрасла полазника и при **16** основних школа у **14** локалних самоуправа, које похађа **839** **(57.04%)** одраслих полазника.

## 2.6. Настава на мађарском језику

**Основне школ**е на мађарском језику похађаукупно **10.267** ученика, уоквиру **74** школе, распоређене на територији **28** локалних самоуправа.

У матичним школама наставу похађа **8.795** или **85.66%** ученика, а **1.472** или **14.34%**, ученика похађа наставу у оквиру **32** издвојена одељења.

Настава се остварује у оквиру **794** некомбинованa одељења и **49** комбинованих одељења (укупно **843** одељењa), што је за укупно **53** одељењa **више** него прошле школске године. Просечан број ученика у одељењу јесте **12**,што је за **једног (1)** ученика **мање** прошле школске године**.**

Наставом на мађарском језику обухваћено је **10.267** ученика основних школа то јест **7.62%** (табеле 18 и 19). У поређењу с прошлом школском годином, број ученика који похађају наставу на мађарском језику **повећан** је за **142** или **1.40%**.

**Основне школе за ученике са сметњама у развоју и инвалидитетом** на мађарском језику похађа укупно **270** ученика, што је **17.32%** од укупног броја ученика у школама за ученике са сметњама у развоју и инвалидитетом (табела 20). У односу на прошлу школску годину, број ученика на мађарском наставном језику **смањен** је за **(три) 3** или за **1.10%**.

Настава на мађарском језику остварује се у **четири (4)** посебних основних школа за ученике са сметњама у развоју, на територији **три (3)** јединице локлане самоуправе, које похађа **81** или **30.00%** ученика са сметњама у развоју. Такође, овај вид наставе остварује се и у посебним одељењима при **12** основних школа, на територији **осам (8) јединица** локалних самоуправа, које похађа **189** или **70.00%** ученика са сметњама у развоју.

**Основно музичко образовање и васпитање** на мађарском језику остварује се у **осам (8)** школа које похађа укупно **942** ученика, што је **12.59%** у односу на читаву популацију ученика у основним музичким школама (табела 20). У поређењу с прошлом школском годином, број ученика на мађарском језику **смањен** је за **31** ученикаили **3.19%**.

**Школе за основно образовање одраслих** похађа на мађарском језику укупно **116** одраслих полазника, што је **7.31%** у односу на читаву популацију полазника у основним школама за образовање одраслих (табела 20). У односу на прошлу школску годину, број одраслих полазника који похађају наставу на мађарском језику **смањен** је за **28** или **19.44%** полазника.

Основно образовање одраслих на мађарском језику остварује се у посебним одељењима редовних основних школа, тј. у **три (3) јавне** основне школе, на територији **две (2)** локалне самоуправе у: Сенти и Суботици.

**Учење мађарског језика са елементима националне културе**

Учење мађарског језика са елементима националне културе организује се у **89** јавнихосновнихј школа, у **30** локалних самоуправа (Ада, Апатин, Бачка Паланка, Бачка Топола, Бечеј, Врбас, Вршац, Житиште, Зрењанин, Инђија, Ириг, Кањижа, Кикинда, Ковачица, Ковин, Кула, Мали Иђош, Нови Бечеј, Нови Кнежевац, Нови Сад, Оџаци, Панчево, Пландиште, Сента, Сечањ, Сомбор, Србобран, Темерин, Тител и Чока) за **3.305** ученика.

У односу на прошлу школску годину, **повећан** је број ученика који похађају овај вид наставе за **64** **(1.97%),** док се број школа иброј локалних самоуправа у којима се организује настава Мађарског језика са елементима националне културе, **смањио** за по **две (2)**.

## 2.7. Настава на словачком језику

**Основне школе** на словачком језику похађаукупно **2.109** ученика, у оквиру **17** основних школа, распоређених на територији **12** локалних самоуправа.

У матичним школаманаставу похађа **2.088** ученика **(99.00%)**, а **21** ученик **(1.00%)** похађа наставу у оквиру **два (2)** издвојена одељења(Луг и Сланкаменачки Виногради),на територији **две (2)** локалне самоуправе (Беочин и Инђија).

Настава се остварује у оквиру **100** некомбинованих одељења и **15** комбинованих одељења. Укупан број одељења јесте **115**, што је за **17** одељења **мање** него прошле школске године. Просечан број ученика у одељењу јесте **18,** што је за **једног (1)** ученика **више** него прошле школске године**.**

Наставом на словачком језику обухваћено је **1.57%** или **2.109** ученика основних школа (табеле 18 и 19). У поређењу с прошлом школском годином, број ученика који похађају наставу на словачком језику **смањен** је за **80** или **3.65%.**

**Основне школе за ученике са сметњама у развоју** на словачком језику похађа укупно **17** ученика, што је **1.09%** у односу на укупан број ученика у школама за ученике са сметњама у развоју (табела 20). У поређењу с прошлом школском годином, број ученика на словачком наставном језику **повећан** је за **четири (4)** или за **30.77%.**

Настава на словачком језику остварује се у **једној (1)** посебнојосновној школи за ученике са сметњама у развоју (у Новом Саду – издвојено одељење у Кисачу), коју похађају **три (3)** ученикаса сметњама у развоју. Такође, овај вид наставе остварује се и у посебним одељењимапри **две (2)** основнешколе, на територији **две (2)** локалне самоуправе (Ковачица и Нови Сад),које похађа **14** ученикaса сметњама у развоју.

**Учење словачког језика са елементима националне културе**

Учење словачког језика са елементима националне културе организује се у **36** основних школа, у **12** локалних самоуправа (Бач, Бачкој Паланци, Бачком Петровцу, Врбасу, Зрењанину, Ковачици, Новом Саду, Оџацима, Панчеву, Пландишту, Старој Пазови и Шиду) за **1.016** ученика.

У односу на прошлу школску годину, **повећан** је број ученика за **159 (18.55%),** број школа **смањен** је за **једну (1),** док јеброј локалних самоуправа **исти** као и прошле школске године.

## 2.8. Настава на румунском језику

**Основне школ**е на румунском језику похађаукупно **724** ученика, у оквиру **16** редовних обавезних основних школа, распоређених на територији **девет (9)** локалних.

У матичним школаманаставу похађа **603 (83.29%)** ученика**,** а **121 (16.71%)** ученик похађа наставу у оквиру **11** издвојених одељења,распоређених на територији **четири (4)** локалне самоуправе (Вршац, Житиште, Зрењанин, Пландиште).

Настава се остварује у оквиру **73** некомбинованих одељења и **25** комбинованих одељења (укупно **98** одељења), што је за укупно **једо (1)** одељење **више** него прошле школске године. Просечан број ученика у одељењу јесте **седам (7),** што је за **једног (1)** ученика **мање** него прошле школске године**.**

Наставом на румунском језику обухваћено је **0.54%** то јест **724** ученика редовних обавезних основних школа (табеле 18 и 19). У поређењу с прошлом школском годином, број ученика који похађају наставу на румунском језику **смањен** је за **26** ученика **(3.47%).**

**Учење румунског језика са елементима националне културе**

Учење румунског језика са елементима националне културе организује се у **17** основних школа, у **десет (10)** локалних самоуправа (Алибунар, Вршац, Житиште, Зрењанин, Ковачица, Ковин, Нови Сад, Панчево, Пландиште и Сечањ) за **640** ученика.

У односу на прошлу школску годину, **смањен** је број ученика за **четири (4)** или **0.62%,** број школа **смањен** је за **три (3),** док јеброј локалних самоуправа **исти** као и прошле школске године.

## 2.9. Настава на русинском језику

**Основне школе** на русинском језику похађаукупно **323** ученика, у оквиру **три (3)** основне школе, распоређене на територији **три (3)** локалне самоуправе (Врбас, Жабаљ и Кула).

Настава на русинском језику остварује се у оквиру **25** некомбинованих одељења, што је за **једно (1)** одељење **више** него прошле школске године.Просечан број ученика у одељењу јесте **13**,што је **исто** као ипрошле школске године**.**

Наставом на русинском језику обухваћено је **0.24%** или **323** ученика основних школа (табеле 18 и 19). У односу на прошлу школску годину, број ученика који похађају наставу на русинском језику **повећан** је за **седам (7)** то јест **2.16%.**

**Основне школе за ученике са сметњама у развоју** на русинском језику похађају **два (2)** ученика, у **једном (1)** посебном одељењупри основној школи у месту Руски Крстур, на територији општине Кула.

У односу на укупан број ученика у школама за ученике са сметњама у развоју, наставом на русинском језику обухваћено је **0.13%** ученика(табела 20). У поређењу с прошлом школском годином, број ученика на русинском наставном језику **смањен** је за **један (1).**

**Учење русинског језика са елементима националне културе**

Учење русинског језика са елементима националне културе организује се у **23** основне школе, у **седам (7)** локалних самоуправа (Бачка Топола, Врбас, Жабаљ, Кула, Нови Сад, Сремска Митровица и Шид) за **304** ученика.

У поређењу с прошлом школском годином, **смањен** је број ученикакоји похађају овај вид наставе за **33** или **9.79%**, број локалних самоуправа **исти** је као и прошле школске године, док је број школау којима се организује овај вид наставе, такође, **смањен** за **две (2).**

## 2.10. Настава на хрватском језику

**Основне школе** на хрватском језику похађаукупно **214** ученика, у оквиру **пет (5)** основних школа, на територији Града Суботице и Града Сомбора.

У матичним школама наставу похађа **159** **(74.30%)** ученика, а **55** **(25.70%)** ученика похађа наставу у оквиру **два (2)** издвојена одељења.

Настава се остварује у оквиру **24** некомбинованих и **четири (4)** комбинованих одељења (укупно **28** одељења), што је за укупно **четири (4)** одељење **више** него прошле школске године. Просечан број ученика у одељењу јесте **осам (8)**,што је **за једног (1)** ученика **мање** него прошле школске године**.**

Наставом на хрватском језику обухваћено је **0.16%** или **214** ученика у основним школама (табеле 18 и 19). У односу на прошлу школску годину, број ученика који похађају наставу на хрватском језику **смањен** је за **једног (1)** ученика**.**

**Основно музичко образовање и васпитање** на хрватском језику остварује се у издвојеном одељењу у Сонти при Основној школи за посебно музичко васпитање и образовање „Стеван Христићˮ, Апатин, које похађа **12** ученика, што је **0.16%** у односу на читаву популацију ученика у основним музичким школама (табела 20). У поређењу с прошлом школском годином, број ученика на хрватском језику **смањен** је за **два (2).**

**Учење хрватског језика са елементима националне културе**

Учење хрватског језика са елементима националне културе организује се у **12** основних школа, на територији **шест (6)** локалних самоуправа (Апатин, Бач, Сомбор, Сремска Митровица, Суботица и Шид), за **412** ученика.

У односу на прошлу школску годину, **смањен** је број ученика за **31 (7.00%),** број школа **смањен** је за **две (2),** док јеброј локалних самоуправа **исти** као и прошле школске године.

## 2.11. Изучавање украјинског, буњевачког, бугарског, чешког, македонског, ромског и немачког језика/говора са елементима националне културе

У основним школама на територији АП Војводине, поред наставе на српском језику, настава се остварује и на још пет језика (мађарском, словачком, румунском, русинском и хрватском језику). Поред редовне наставе на наведеним језицима, ученицима је омогућено и изучавање мађарског, словачког, румунског, русинског и хрватског језика, као и још седам језика (украјински, буњевачки, ромски, бугарски, македонски, чешки и немачки језик), што је укупно **12** језика у оквиру изборне наставе – Матерњи језик/говор са елементима националне културе.

**Украјински језик са елементима националне културе** организује се у **три (3)** основне школе, на територији **две** **(2)** локалне самоуправе (Кула и Сремска Митровица) за **45** ученика, што је у односу на прошлу школску годину **више** за **13** ученика **(40.62**%), док је број школа и локалних самоуправа у којима се организује овај вид наставе остао **исти**.

**Буњевачки језик са елементима националне културе** остварује се у **10** основних школа, на територији **једне** **(1)** локалне самоуправе (Суботица) за **264** ученика, што је у односу на прошлу школску годину **мање** за **11** ученика **(4.00%)**, док је број школа и локалних самоуправа у којима се организује овај вид наставе остао **исти**.

**Бугарски језик са елементима националне културе** остварује се у **једној** **(1)** основној школи у Иванову (Град Панчево) за **20** ученика, што је у односу на прошлу школску годину **више** за **четири (4)** ученика **(25.00%)** и **мање** за **по једну (1)** школу и локалну самоуправу у којој се организује овај вид наставе.

**Чешки језик са елементима националне културе** организује се у **четири (4)** основне школе на територији **две** **(2)** локалне самоуправе (Бела Црква и Ковин) за **205** ученика, што је у односу на прошлу школску годину **више** за **25** ученика **(19.89%),** док је број школа и локалних самоуправа у којима се организује овај вид наставе остао **исти**.

**Македонски језик са елементима националне културе** организује се у **осам (8)** основних школа на територији **четири (4)** локалне самоуправе (Вршац, Нови Сад, Панчево и Пландиште) за **103** ученика, што је у односу на прошлу школску годину **више** за по **једну (1)** школу и локалну самоуправу у којима се организује овај вид наставе, док је број ученика **повећан** за **42** или **68.85%**.

**Ромски језик са елементима националне културе** остварује се у **23** основне школе, распоређене на територији **12** локалних самоуправа (Алибунар, Бач, Бачка Паланка, Вршац, Жабаљ, Зрењанин, Кикинда, Ковачица, Ковин, Нови Сад, Оџаци и Сремска Митровица) за **977** ученика, што је у односу на прошлу школску годину **више** за **128** ученика **(15.08%),** док је број школа илокалних самоуправа у којима се организује овај вид наставе **смањен** за по **четири (4)**.

**Немачки језик са елементима националне културе** организује се у **14** основних школа на територији **осам** **(8)** локалних самоуправа (Врбас, Вршац, Нови Сад, Пландиште, Стара Пазова, Суботица и Темерин) за **1.103** ученика, што је у односу на прошлу школску годину **више** за по **две (2)** школе и локалне самоуправе у којима се организује овај вид наставе, док је број ученика **повећан** за **333** или **43.25%**.

**Табела бр. 21:** *Разлика у броју ученика у текућој и претходној школској години, по локалним самоуправама*

|  |  |  |  |  |  |
| --- | --- | --- | --- | --- | --- |
| **ЛОКАЛНА САМОУПРАВА** | **БРОЈ УЧЕНИКА** | | | **РАЗЛИКА** | |
| **2020/21.** | **2021/22.** | **Број ученика** | | **У прoцентима (%)** |
| Ада | 902 | 936 | 34 | | 3.77 |
| Алибунар | 1337 | 1281 | -56 | | -4.19 |
| Апатин | 1609 | 1605 | -4 | | -0.25 |
| Бач | 834 | 829 | -5 | | -0.60 |
| Бачка Паланка | 3811 | 3735 | -76 | | -1.99 |
| Бачка Топола | 1807 | 1804 | -3 | | -0.17 |
| Бачки Петровац | 930 | 914 | -16 | | -1.72 |
| Бела Црква | 1091 | 1067 | -24 | | -2.20 |
| Беочин | 1042 | 1018 | -24 | | -2.30 |
| Бечеј | 2465 | 2430 | -35 | | -1.42 |
| Врбас | 3065 | 3097 | 32 | | 1.04 |
| Вршац | 3686 | 3600 | -86 | | -2.33 |
| Жабаљ | 2148 | 2162 | 14 | | 0.65 |
| Житиште | 1040 | 1067 | 27 | | 2.60 |
| Зрењанин | 8218 | 8052 | -166 | | -2.02 |
| Инђија | 3398 | 3413 | 15 | | 0.44 |
| Ириг | 658 | 668 | 10 | | 1.52 |
| Кањижа | 1469 | 1434 | -35 | | -2.38 |
| Кикинда | 3659 | 3616 | -43 | | -1.18 |
| Ковачица | 1710 | 1675 | -35 | | -2.05 |
| Ковин | 2157 | 2171 | 14 | | 0.65 |
| Кула | 2728 | 2705 | -23 | | -0.84 |
| Мали Иђош | 849 | 831 | -18 | | -2.12 |
| Нова Црња | 623 | 614 | -9 | | -1.44 |
| Нови Бечеј | 1624 | 1593 | -31 | | -1.91 |
| Нови Кнежевац | 687 | 659 | -28 | | -4.08 |
| Нови Сад | 29331 | 29970 | 639 | | 2.18 |
| Опово | 838 | 832 | -6 | | -0.72 |
| Оџаци | 1808 | 1819 | 11 | | 0.61 |
| Панчево | 9010 | 9041 | 31 | | 0.34 |
| Пећинци | 1582 | 1587 | 5 | | 0.32 |
| Пландиште | 540 | 542 | 2 | | 0.37 |
| Рума | 3645 | 3703 | 58 | | 1.59 |
| Сента | 1314 | 1371 | 57 | | 4.34 |
| Сечањ | 752 | 783 | 31 | | 4.12 |
| Сомбор | 5000 | 4961 | -39 | | -0.78 |
| Србобран | 1231 | 1231 | 0 | | 0.00 |
| Сремска Митровица | 5240 | 5287 | 47 | | 0.90 |
| Сремски Карловци | 543 | 536 | -7 | | -1.29 |
| Стара Пазова | 5029 | 5066 | 37 | | 0.74 |
| Суботица | 9157 | 9177 | 20 | | 0.22 |
| Темерин | 2117 | 2113 | -4 | | -0.19 |
| Тител | 1097 | 1094 | -3 | | -0.27 |
| Чока | 563 | 578 | 15 | | 2.66 |
| Шид | 2061 | 2070 | 9 | | 0.44 |
| **УКУПНО** | **134.405** | **134.737** | **332** | | **0.25** |

Анализирајући податке приказане у табели бр. 21, може се констатовати да је број ученика, у односу на претходну годину, **смањен** у **24** локакле самоуправе (Алибунар, Апатин, Бач, Бачка Паланка, Бачка Топола, Бачки Петровац, Бела Црква, Беочин, Бечеј Вршац, Зрењанин, Кањижа, Кикинда, Ковачица, Кула, Мали Иђош, Нова Црња, Нови Бечеј, Нови Кнежевац, Опово, Сомбор, Сремаки Карловци, Темерин и Тител), у **једној (1)** локалној самоуправи (Србобран) број ученика је **исти** као и прошле школске године, док је у **21** локалној самоуправи (Ада, Врбас, Жабаљ, Житиште, Инђија, Ириг, Ковин, Нови Сад, Оџаци, Панчево, Пећинци, Пландиште, Рума, Сента, Сечањ, Сремска Митровица, Стара Пазова, Суботица, Чока и Шид) **повећан** број ученика.

Највеће **смањење** односно највећа разлика у броју ученика уочена је у следећим локалним самоуправама: Зрењанину, Вршцу, Бачкој Паланци, Алибунару и Кикинди, док је процентуално изражено (изнад четири посто) највеће смањење у број ученика изражено у општинама Алибунар и Нови Кнежевац.

Највеће **повећање** односно највећа разлика у броју ученика уочена је у следећим локалним самоуправама: Новом Саду, Руми, Сенти, Сремској Митровици и Старој Пазови, док је процентуално изражено (изнад један и по посто) највеће повећање у број ученика изражено у: Сенти, Сечњу, Ади, Чоки, Житишту, Новом Саду, Руми и Иригу.

**Табела бр. 22:** *Компарација броја уписаних ученика у први разред текуће школске године и број уписаних у осми разред претходне школске године*

|  |  |  |  |
| --- | --- | --- | --- |
| **I раз.  2022/23.** | **VIII раз.**  **2021/22.** | **Разлика** | |
| **Број** | **%** |
| 17.132 | 16.364 | 768 | 4.69 |

Један од узрока **повећања** броја ученика у основној школи приказан је у табели бр. 22 Наиме, подаци јасно указују на то да је овогодишњи упис ученика у први разред тзв. ,,улаз”, у односу на прошлогодишњи број ученика осмог разреда тзв. ,,излаз”, **повећан** за **768** ученика или **4.79%.**

**Табела бр. 23:** *Компарација броја уписаних ученика у први разред текуће школске године и број деце обухваћене припремним предшколским програмом претходне школске године*

|  |  |  |  |
| --- | --- | --- | --- |
| **ППП 2021/22.** | **I раз. 2022/23.** | **Разлика** | |
| **Број** | **%** |
| 17.163 | 17.132 | 31 | 0.18 |

Анализа података приказаних у табели бр. 23 указује на то да је број ученика уписаних у први разред, текуће школске године, **мањи** од броја деце која су била обухваћена обавезним припремним предшколским програмом претходне школске године (за 31 или 0.18%). Ови подаци могу да укажу на барем две чињенице: 1) одлагање уписа деце у први разред основне школе; 2) миграције становништва ван територије АП Војводине.

**Графикон бр. 2:** *Графички приказ броја ученика првог разреда у односу на број ученика осмог разреда и деце у припремном предшколском програму, претходне школске године*

Гафикон бр. 2 јасно показује да је број ученика уписаних у први разред основне школе, у АП Војводини, у односу на прошлу школску годину, **смањен** од броја деце која су похађала припремни предшколски програм, али је **повећан** у односу на број ученика прошлогодишњег осмог разреда.

**Табела бр. 24:** *Компарација броја ученика исте генерације – по школским годинама*

|  |  |  |  |  |  |  |  |
| --- | --- | --- | --- | --- | --- | --- | --- |
| **Број ученика по разредима и шк. годинама** | **I/II** | **II/III** | **III/IV** | **IV/V** | **V/VI** | **VI/VII** | **VII/VIII** |
| 2021/22. | 17.011 | 16.577 | 16.764 | 16.647 | 16.937 | 17.148 | 16.957 |
| 2022/23. | 16.996 | 16.627 | 16.857 | 16.702 | 16.819 | 17.008 | 16.596 |
| **РАЗЛИКА** | **-15** | **50** | **93** | **55** | **-118** | **-140** | **-361** |

На основу података приказаних у табели бр. 24, компарацијом броја ученика исте генерације у две узастопне школске године, може се констатовати да се број ученика у нижим разредима, у првом циклусу, улавном повећавао, што је вероватно узроковано миграцијама тј. досељавањем становништва на територију АП Војводине. Број ученика у вишим разредима осипа се, то јест осипање је израженије у другом циклусу основног образовања, у вишим разредима основне школе, на прелазу из разредне у предметну наставу, као и да је осипање најизраженије на прелазу из седмог у осми разред.

**Графикон бр. 3:** *Графички приказ исте генерације ученика у две школске године*

Графикон бр. 3 показује да су разлике у броју ученика израженије у вишим разредма основне школе, а најизраженије на прелазу ученика из седмог разреда у осми разред.

# СРЕДЊЕ ОБРАЗОВАЊЕ И ВАСПИТАЊЕ

## Законске основе

У складу са Законом о основама система образовања и васпитања („Службени гласник РСˮ, бр. 88/2017, 27/2018 – др. закон, 10/2019, 27/2018 – др. закон, 6/2020 и 129/2021), као и Законом о средњем образовању и васпитању („Службени гласник РС”, бр. 55/2013, 101/2017, 27/2018 – др. закон, 6/2020, 52/2021, 129/2021 и 129/2021 – др. закон), делатност средњег образовања и васпитања обављају: гимназија, стручна школа, средња уметничка школа, мешовита школа и средња школа за ученике са сметњама у развоју и инвалидитетом.

У први разред средње школе уписују се лица са стеченим основним образовањем и васпитањем.

У гимназији се стиче опште образовање и васпитање у четворогодишњем трајању, којим се обезбеђује припрема за наставак образовања у високошколским установама. У специјализованој гимназији и одељењима за ученике са изузетним способностима, остварују се посебни наставни планови и програми за ученике са изузетним способностима у четворогодишњем трајању, којима се обезбеђује припрема за наставак образовања у високошколским установама.

У стручној школи стичу се одговарајуће опште и стручно образовање и васпитање у трогодишњем и четворогодишњем трајању за обављање послова одговарајућег занимања и за наставак образовања у високошколским установама.

У уметничкој школи стиче се опште и уметничко образовање и васпитање (музичко и балетско образовање, дизајн), у четворогодишњем трајању, за обављање послова одговарајућег занимања и за наставак образовања у високошколским установама.

Мешовита школа обезбеђује образовање и васпитање које се стиче у гимназији и стручној школи, односно у гимназији и уметничкој школи.

У школи за ученике са сметњама у развоју остварује се образовање и васпитање за одговарајућа занимања ученика који ову школу похађају на основу мишљења интерресорне комисије за процену додатне образовне, здравствене и социјалне подршке ученику уз сагласност родитеља.

Изузетно, поједина лица или групе лица из осетљивих категорија, лица са сметњама у развоју и инвалидитетом, могу да се упишу у средњу школу под повољнијим условима ради постизања пуне равноправности у стицању образовања и васпитања, у складу с прописаним мерилима и по поступку који пропише министар.

Након завршеног средњег образовања и васпитања, у средњу школу може да се упише лице ради преквалификације, доквалификације, специјалистичког образовања, или обуке.

Према одредби члана 5. став 1. Закона о основама система образовања и васпитања („Службени гласник РСˮ, бр. 88/2017, 27/2018 – др. закон, 10/2019, 27/2018 – др. закон, 6/2020 и 129/2021), образовно-васпитни рад остварује се на **српском** језику.

За припаднике националне мањине, образовно-васпитни рад остварује се на језику националне мањине, а може да се изводи и двојезички – на језику и писму националне мањине и на српском језику, у складу с посебним законом.

Одредбом члана 5. Закона о средњем образовању и васпитању („Службени гласник РС”, бр. 55/2013, 101/2017, 27/2018 – др. закон, 6/2020, 52/2021, 129/2021 и 129/2021 – др. закон) прописано је да се наставни план и програм остварују и **на језику и писму националне мањине**, односно двојезички, **ако се приликом уписа у први разред за то определи најмање петнаест ученика.**

Средња школа на територији АП Војводине може да реализује наставу и остварује школски програм на језицима **националних мањина – националних заједница и** за мање од петнаест ученика уз сагласност Покрајинског секретаријата за образовање, прописе, управу и националне мањине − националне заједнице (у даљем тексту: Секретаријат).

Када се образовно-васпитни рад остварује на српском језику, за ученика припадника националне мањине организује се настава језика националне мањине са елементима националне културе, као изборни предмет.

## Делатност средњег образовања и васпитања у АП Војводини

**У школској 2022/2023. години**, на територији АП Војводине, у **четрдесет локалних самоуправа** (од укупно четрдесет пет) **односно у тридесет четири општине и шест градова,** постоји **сто двадесет девет средњих школа**: **двадесет гимназија**, **седамдесет две стручне школе**, **седамнаест мешовитих школа**, **десет уметничких школа** и **десет школа за средње образовање ученика са сметњама у развоју и инвалидитетом**. Мешовите школе обављају делатност гимназијског и стручног, или уметничког образовања и васпитања. Дужина трајања стручног образовања јесте три године, односно четири године. Школе за ученике са сметњама у развоју и инвалидитетом обављају делатност средњег образовања и васпитања у трајању од једне, две и три године у оквиру следећих подручја рада: машинство и обрада метала (помоћни бравар, бравар, аутолимар), остало – делатност личних услуга (мушки и женски фризер), хемија, неметали и графичарство (књиговезац, ситоштампар), текстилство и кожарство (шивач текстила, конфекцијски манипулант), пољопривреда, производња и прерада хране (цвећар-вртлар, пекар), трговина, угоститељство и туризам (припремач намирница) и геодезија и грађевинарство (молер).

Средњим образовањем у јавним средњим школама на територији АП Војводине обухваћено је **57.583 ученика у 2.547 одељења.** Од тог броја, **у** **гимназијама се школује 12.451 ученик, у стручним школама 39.724 ученика, у мешовитим школама 4.160 ученика и у уметничким школама 1.248 ученика**. **У десет средњих школа за ученике са сметњама у развоју образује се 624 ученика (26 ученика мање него претходне школске године)**. ***Просечан број ученика у одељењу јесте двадесет три*.** У поређењу с прошлом школском годином, број ученика у средњим школама **мањи** је **за 2.535** или за **4,22%** (просечан број ученика у одељењу је мањи за један).

С обзиром на то што се у мешовитим школама обавља делатност гимназијског и стручног или уметничког образовања, укупан **број** **гимназијалаца** је **14.247** ученика или **24,746%** од укупног броја ученика. Број ученика који стичу **стручно образовање** јесте **41.943** или **72,84%**, док је број ученика који се образују **у области уметности 1.393** или **2,42%** (Графикон бр. 4).

**Графикон бр. 4 – Број ученика по врсти средњег образовања**

На територији АП Војводине постоје **двадесет седам приватних средњих школа**, за које је Секретаријат утврдио да испуњавају услове – у погледу простора, опреме, наставних средстава и потребног броја наставника, као и стручних сарадника – за почетак рада и обављање делатности средњег образовања и васпитања.

Од наведеног броја, **седам** приватних средњих школа јесу **гимназије**, **дванаест** – **стручне школе**, док је **осам мешовитих школа**, то јест поред стручног образовања верификоване су и за гимназијско образовање.

**У школској 2022/2023. години**, у приватним средњим школама, према подацима које су школе доставиле, образује се укупно **1.925 редовних ученика**. У односу на претходну школску годину, приватне средње школе похађа 62 ученика више. Ученици се образују у следећим подручјима рада: здравство и социјална заштита – **764** ученика (91 ученик мање); гимназија (општег типа, информатичког смера и за надарене ученике у рачунарској гимназији) – **714** ученика (102 ученика више него претходне школске године); економија, право и администрација – **146** ученика (14 ученика више); електротехника – **166** ученика (52 ученика више); саобраћај ‒ **85** ученика (11 ученика мање); трговина, угоститељство и туризам – **41** ученик; машинство и обрада метала – девет (**9**) ученика.

У средњим школама на територији АП Војводине, образовно-васпитни рад (у даљем тексту: настава) остварује се на **шест наставних језика**: **српском**, **мађарском**, **словачком**, **румунском,** **русинском и хрватском језику**. Настава на ромском језику није организована у средњим школама са седиштем на територији АП Војводине.

**Настава на језицима националних мањина – националних заједница** организована је у **тридесет шест средњих школа,** са седиштем **у седамнаест локалних самоуправа**:

* у **седам гимназија** (у шест – на мађарском језику, у једној гимназији – на румунском језику, а у једној од гимназија и на хрватском језику);
* у **двадесет стручних школа** (у једној стручној школи на румунском језику и у деветнаест стручних школа на мађарском језику, од којих у једној школи, поред мађарског језика, настава се одвија и на словачком, односно хрватском наставном језику);
* у **седам мешовитих школа** (у четири школе на мађарском језику, две на словачком језику и у једној школи у којој ученици на русинском језику стичу гимназијско образовање);
* у **две уметничке школе – на мађарском језику.**

Постоји **314 одељења** у којима се одржава настава на језицима националних мањина − националних заједница, коју похађа **5.025 ученика,** то јест **8,73%** од укупног броја ученика средњих школа.

**Број ученика** који похађају наставу на једном од језика националних мањина – националних заједница **мањи** је за **387** него школске 2021/2022. године**,** **док** је **проценат/обухват ученика** који се образују на језицима националних мањина – националних заједница, у поређењу са укупним бројем ученика средњих школа, мањи за 0,27%.

## 3.3. Настава на српском језику

**У школској 2022/2023. години**, **настава на српском језику** у АП Војводини организована је у **сто петнаест** средњих школа у **тридесет осам локалних самоуправа** за **52.558 ученика,** распоређених у **2.233 одељења. *Просечан број ученика у одељењу јесте око двадесет четири*.**

**Број** **ученика** који се школују на српском језику **мањи** је **за 2.144** (**3,92%)** него прошле године.

Средње образовање и васпитање на српском језику остварује се у **осамнаест гимназија**, **седамдесет стручних школа**, **седамнаест мешовитих школа** и **десет уметничких школа**.

Највећи средњошколски центри у АП Војводини, у којима се настава одржава на српском језику, јесу: **Нови Сад** – **14.963** ученика (304 мање него прошле године); **Панчево** – **5.128** ученика (228 мање); **Суботица** – **4.907** ученика (139 мање); **Зрењанин** – **4.648** ученика (175 мање); **Сомбор** – **3.172** ученика (167 мање); **Сремска Митровица** – **2.916** ученика (175 мање); **Кикинда** – **1.731** ученика (62 мање).

### Број ученика по врстама средњих школа

У **деветнаест гимназија**уписано је **11.664 ученика,** у **449 одељења** (***просечан број ученика у одељењу јесте двадесет шест***).

У поређењу с прошлом школском годином, број ученика у гимназијама **мањи** је за **94,** то јест за **0,8%**.

У **71 стручној школи** уписано је **36.323 ученика,** у **1.519 одељења** (***просечан број ученика у одељењу јесте двадесет четири***).

Број ученика у стручним школама **мањи** је за **1.734** или за **4,56%** него прошле школске године.

За стицање средњег образовања и васпитања у трајању од три године уписано је **6.647** **ученика** или **18,30%** од броја ученика уписаних у стручне школе, а за стицање средњег образовања и васпитања у трајању од четири године – **29.676** **ученика** или **81,70%** од броја ученика уписаних у стручне школе, што је за око **1,3%** више уписаних ученика за четворогодишње образовање, односно за толико мање обухваћено трогодишњим стручним образовањем.

Знатно је смањење броја ученика за трогодишња, као и за четворогодишња занимања. Међутим, обухват ученика трогодишњим, односно четворогодишњим образовањем остао је готово исти као прошле године.

У **шеснаест мешовитих школа** уписано је **3.385 ученика,** распоређених у **178 одељења.** *Четворогодишње* *образовање* *у мешовитим школама* стиче **2.904** **ученика**, а *трогодишње* – **481** **ученик**.

Број ученика у мешовитим школама **мањи** је за **294** него прошле школске године.

*Гимназијско образовање* *у мешовитим школама* стиче **1.379** **ученика**, тако да **гимназијалаца** укупно има **13.043** или **24,82%** у поређењу с бројем ученика у средњим школама у којима се настава остварује на српском језику **(52.558),** као и претходне школске године**.**

*Стручно образовање* *у мешовитим школама* стиче **2.006 ученика** (1.525 ученика четворогодишње и 481 ученика трогодишње образовање), тако да – имајући у виду број ученика у средњим школама који похађају наставу на српском језику – **стручно образовање стиче 38.329 ученика** или **66,56%**.

**Број гимназијалаца** на српском наставном језику **мањи** је за **302** или **2,26%** него прошле школске године, док је број ученика који стичу **стручно** образовање **мањи** за **1.820** или за **4,53%**.

Од **13.043** гимназијалца, **4.960** ученикастиче образовање по наставном плану и програму *општег типа*, **3.355** ученикастиче образовање по наставном плану и програму за *друштвено-језички смер* и **2.918** ученикапо наставном плану и програму за природно-математички смер. За смер за ученике с посебним способностима за математику, физику, за рачунарство и информатику, биологију и хемију, као и за надарене ученике филолошке струке, укупно се образује **1.810** ученика.

У **десет уметничких школа** – балетске и музичке школе, као и у школе за дизајн – уписано је **1.186 ученика**. У Политехничкој школи у Суботици, која је верификована за делатност средњег образовања у овом подручју рада, уписано је још **73 ученика**, тако да је у подручју рада културе, уметности и јавног информисања укупно уписано **1.259 ученика**, што је у поређењу с прошлом школском годином **мање** за седам **(22)**.

У табели број 26 (страна 59), дат је преглед броја ученика по подручјима рада за сваки од наставних језика.

Поредећи податке с претходном школском годином, на српском наставном језику најзначајније је смањење броја ученика у подручју рада пољопривреде и прераде хране (517 ученика мање) и у поручју рада машинства (354 ученика мање), а затим за гимназијско образовање (302 ученика мање), у области угоститељства (243 ученика мање) и економије (207 ученика мање). Kада је реч о обухвату ученика у појединим подручјима рада, ова вредност благо се повећава у подручју рада електротехнике и подручју рада здравства, а смањује се у пољопривреди и машинству.

## 3.4. Настава на мађарском језику

**Настава на мађарском језику** **у школској 2022/2023. години** организована је у **тридесет пет средњих школа,** са седиштем у **дванаест локалних самоуправа,** за **4.332 ученика,** распоређена у **272 одељења**.

У поређењу с прошлом школском годином, **број ученика** који се школују на мађарском језику **мањи** је за **351.** Од укупног броја ученика у средњим школама, **проценат обухваћених ученика наставом на мађарском језику мањи је за 0,27% него прошле године** и износи **7,52%.**

Број средњих школа у којима се настава у целини и делимично изводи на мађарском језику има: **осам** – у Суботици, **четири** –у Зрењанину, **пет** – у Новом Саду, **четири** – у Сенти, **три** – у Сомбору, **три** – у Бечеју, **три** – у Бачкој Тополи и по **једна** – у Ади, Кањижи, Темерину, Чоки и Новом Кнежевцу.

**3.4.1. Број ученика по врстама средњих школа**

Настава на мађарском језику остварује се у **седам гимназија** – од којих су две гимназије за талентоване ученике математичког и филолошког усмерења, у **двадесет две стручне школе**, у **четири мешовите школе** и у **две уметничке школе**.

У **седам** **гимназија** у Сенти, Зрењанину, Сомбору, Суботици, Бечеју и Новом Саду, уписан је **671 ученик, распоређен у четрдесет четири одељења – 15,49%** од укупног броја ученика у средњим школама који наставу похађају на мађарском језику. ***Просечан број ученика у одељењу јесте шеснаест***. **Број ученика у гимназијама**, у поређењу с претходном школском годином, **мањи је за 48**.

У **двадесет две стручне школе** уписано је **3.112 ученика, у 189 одељења,** то јест **71,84%** од укупног броја ученика у средњим школама који наставу похађају на мађарском језику (0,46% мање него претходне године). ***Просечан број ученика у одељењу јесте седамнаест***. **Број ученика у стручним школама**, у поређењу с претходном школском годином, **мањи** је **за 274**.

***У трогодишње стручне школе*** уписано је **618 ученика** – **19,86%** од укупног броја ученика уписаних у стручне школе с наставом на мађарском језику (**3.112**), а *у* ***четворогодишње стручне школе* 2.494 ученика** – **80,14%** од укупног броја ученика уписаних у стручне школе с наставом на мађарском језику. У поређењу с прошлом школском годином, 126 ученика мање се школују **у трогодишњим** стручним школама и 148 ученика мање – **у четворогодишњим** стручним школама.

У **четири** **мешовите школе** – Гимназију са домом ученика за талентоване ученике „Бољаи” у Сенти, Гимназију и стручну школу „Доситеј Обрадовић” у Новом Кнежевцу, Гимназију „Доситеј Обрадовић” у Бачкој Тополи и Средњу школу „Лукијан Мушицки” у Темерину – уписано је **487 ученика,** распоређених у **32 одељења** (**11,24%** од укупног броја ученика који наставу похађају на мађарском језику).

*Гимназијско образовање у* овим *мешовитим школама* стиче **211 ученика**, тако да **гимназијалаца** који похађају наставу на мађарском језику има **882,** то јест **20,36%** од укупног броја ученика који наставу похађају на мађарском језику, што је за **56 ученика мање него прошле школске године,** а **проценат (обухват) гимназијалаца на мађарском наставном језику већи је за 0,33%.**

С*тручно образовање* у мешовитим школама стиче **204 ученика, односно 118 ученика за занимања у трогодишњем трајању, а 86 ученика за занимања у четворогодишњем трајању, у** подручјима рада **економија, право и администрација, машинство и обрада метала, трговина, угоститељство и туризам** и **саобраћај**.

Стога, стручно образовање на мађарском језику стиче укупно **3.316 ученика (736 за трогодишња занимања и 2.580 за четворогодишња),** то јест **76,55%** од укупног број ученика који наставу похађају на мађарском језику, што је за **295 ученика** **мање** него претходне школске године, а **проценат (обухват) ученика који стичу стручно образовање на мађарском наставном језику мањи је за 0,56%.**

**Уметничко образовање у две уметничке школе и у једној мешовитој школи** похађа укупно **134 ученика или 3%** од укупног броја ученика који наставу похађају на мађарском језику.

**Дакле, у поређењу с претходном школском годином, број ученика који се образују на мађарском наставном језику је мањи, али је нешто већи обухват ученика који стичу гимназијско образовање.**

У табели број 26 (страна 59), дат је преглед броја ученика по подручјима рада за сваки од наставних језика.

У поређењу с прошлом школском годином, број ученика је мањи у сваком од подручја рада, осим у електротехници и у уметничким школама.

Настава се остварује у целини на мађарском језику у средњим школама у Ади, Кањижи, Сенти и Новом Кнежевцу. Настава на мађарском језику највећим делом изводи се на мађарском језику у Чоки, Суботици, Бачкој Тополи, Бечеју и у Новом Саду, док је стање неповољније у Зрењанину, Сомбору и Темерину.

**Наставни предмети за које се настава изводи на српском језику**:

* Српски као нематерњи језик (у две школе у Бачкој Тополи, две у Сомбору, две у Зрењанину и по једној у Чоки и Бечеју);
* Физичко васпитање (једној у Темерину);
* Латински језик (у две средње школе у Зрењанину и једној у Сомбору);
* Социологија (у једној школи у Зрењанину);
* Енглески језик (у једној средњој школи у Сомбору и у једној у Новом Саду);
* Ликовна култура (у две средње школе у Бечеју).

На српском језику одржава се настава из стручних предмета **у области личних услуга у Бечеју, у области програмирања и у области угоститељства у Зрењанину, у Суботици из стручних предмета у области грађевинарства, области угоститељства и области сценске уметности**.

### 3.4.2. Учење мађарског језика са елементима националне културе

Према подацима које су нам доставиле средње школе, учење мађарског језика са елементима националне културе у школској 2022/2023. години није организовано за ученике у средњим школама на територији АП Војводине.

## 3.5. Настава на словачком језику

Настава на **словачком језику** у школској 2022/2023. години организована је у три средње школе: **Гимназији „Јан Колар” са домом ученика у Бачком Петровцу,** **Гимназији „Михајло Пупин” у Ковачици и Медицинској школи „7. април” у Новом Саду**. Наставу похађа **344 ученика** (0,6% од укупног броја ученика средњих школа), распоређена у **осамнаест одељења**.

Просечан број ученика у одељењу јесте двадесет.

Уписано је три одељења са 41 учеником за трогодишње образовање (*кувар*) и 15 одељења са 303 ученика за четворогодишње образовање (гимназијско образовање, стручно образовање у подручју рада здравства и социјалне заштите и електротехнике – електротехничар информационих технологија).

Наставу на словачком језикупохађа **седамнаест (17) ученика мање него прошле школске године**, али јепроценат/обухват ученика који су се определили за наставу на словачком језику остао исти.

У Гимназији „Михајло Пупин” у Ковачици, **на српском језику изводи се настава из** наставног предмета **Латински језик,** а у Гимназији „Јан Колар” са домом ученика у Бачком Петровцу из једног општег предмета (Руски језик) и стручних предмета из области **угоститељства**.

### 3.5.1. Учење словачког језика са елементима националне културе

Учење словачког језика са елементима националне културе у школској 2022/2023. години организовано је за **59** **ученика** и изводи се: у Гимназији „Бранко Радичевић” и у Економско-трговинској школи „Вук Караџић” **у Старој Пазови** – за **41 ученика,** у Гимназији „Михајло Пупин” **у Ковачици – за 15 ученика** и у Електротехничкој школи „Михајло Пупин” **у** **Новом Саду** – за **три (3) ученика**.

## 3.6. Настава на румунском језику

Настава на **румунском језику**, у школској 2022/2023. години, организована је у **Економско-трговинској школи „Доситеј Обрадовић” у Алибунару** (подручје рада: **економија**, **право** **и администрација**, образовни профил: **економски техничар**) и **Гимназији „Борислав Петров Браца” у Вршцу** (општи тип гимназије) за **110 ученика** распоређених у **осам одељења (0,19% од укупног броја ученика)**. **Гимназијско образовање** стиче **73 ученика** – у **четири одељења**, а стручно образовање стиче **37 ученика –** **у** **четири одељења**.

Број ученика који похађају наставу на румунском језику **мањи је за четири у поређењу с прошлом школском годином**. ***Просечан број ученика у одељењу је око четрнаест****.*

У Економско-трговинској школи „Доситеј Обрадовић” у Алибунару, **настава на српском језику** изводи се из општег наставног предмета **Српски језик као нематерњи.**

### 3.6.1. Учење румунског језика са елементима националне културе

Према подацима које су нам доставиле средње школе, учење румунског језика са елементима националне културе у школској 2022/2023. години није организовано за ученике у средњим школама на територији АП Војводине.

## 3.7. Настава на русинском језику

У школској 2022/2023. години настава на **русинском језику** организована јеу **Основној и средњој школи са домом ученика „Петро Кузмјак” у Руском Крстуру**, општина Кула, за **36 ученика**, распоређених у **четири одељења** гимназије општег типа. ***Просечан број ученика у одељењу јесте девет***.

У поређењу с прошлом школском годином, **број ученика** у одељењима с наставом на русинском језику **мањи** је **за четири.**

У Основној и средњој школи са домом ученика „Петро Кузмјак” у Руском Крстуру, **настава** **на српском језику** изводи се **из наставног предмета Латински језик.**

### 3.7.1. Учење русинског језика са елементима националне културе

Учење русинског језика са елементима националне културе у школској 2022/2023. години није организовано за ученике у средњим школама на територији АП Војводине.

## 3.8. Настава на хрватском језику

У школској 2022/2023. години настава на **хрватском језику** организована је за **203 ученика,** распоређена у **дванаест одељења**, и то: **у Гимназији „Светозар Марковић” у Суботици – за 43 ученика, распоређена у четири одељења гимназије општег типа; у Политехничкој школи у Суботици ‒ за 52 ученика распоређена у четири одељења у подручју рада хемија, неметали и графичарство и подручју рада шумарство и обрада дрвета; у Средњој медицинској школи у Суботици ‒ за 108 ученика у подручју рада здравство и социјална заштита за образовне профиле медицинска сестра – техничар и физиотерапеутски техничар**.

**Број ученика** у одељењима с наставом на хрватском језику **мањи** је **за петнаест, док је проценат ученика** који наставу похађају на хрватском језикуисти **као и претходне године и износи 0,35%**.

У Средњој медицинској школи у Суботици, **настава** **на српском језику** изводи се **из наставних предмета Математика и Латински језик.**

### 3.8.1. Учење хрватског језика са елементима националне културе

С обзиром на то што није било пријављених ученика, у средњим школама на територији АП Војводине, у школској 2022/2023. години, није организовано учење хрватског језика са елементима националне културе.

## 3.9. Обједињени прегледи броја ученика по наставним језицима

У наставку ове информације дат је табеларни преглед броја одељења и ученика у средњим школама на територији АП Војводине – по наставним језицима, разредима и дужини трајања образовања (табела број 25), а затим и табеларни преглед броја ученика уписаних по подручјима рада и наставним језицима.

Настава у средњим школама на територији АП Војводине изводи се у 15 подручја рада (табела број 26).

Гледајући укупан број, највише ученика, као и претходне године, стиче гимназијско образовање (24,74%), затим у области електротехнике (13,05%), економије (10,55%), здравства (9,27%), као и машинства (8,96%).

Најфреквентнији образовни профили јесу општи тип гимназије, електротехничар рачунара, техничар мехатронике, економски техничар и пословни администратор, техничар за компјутерско управљање (ЦНЦ) машинама и машински техничар за компјутерско конструисање, медицинска сестра – техничар.

Број ученика смањен је у готово свим подручјима рада, а најзначајније је смањење у подручјима рада пољопривреде, машинства, гимназијског образовања, трговине и угоститељства и економије, али је обухват ученика повећан у области здравства, електротехнике и економије.

Најмање ученика образује се за занимања у области металургије, а затим шумарства, текстилства и личних услуга.

Настава на српском језику изводи се у свих 15 подручја рада, на мађарском у 13, на хрватском и словачком у четири, на румунском у два и на русинском језику само у подручју рада гимназије.





## 3.10. Упис ученика у први разред средњих школа на територији АП Војводине у школској 2022/2023. години

Сагласно члану 32. тачка 4. и члану 35. став 1. Покрајинске скупштинске одлуке о Покрајинској влади („Службени лист АПВ”, број 37/2014), а у вези с чланом 34. став 1. тачка 3. Закона о утврђивању надлежности АП Војводине („Службени гласник РС”, број 99/2009 – Одлука УСРС – 67/2012), Покрајинска влада донела је Одлуку о броју места за упис ученика у први разред средњих школа на територији АП Војводине у школској 2022/2023. години.

Утврђивање броја места за упис ученика у средње школе обавља се као поверен посао и Министарство просвете, науке и технолошког развоја Републике Србије објавило је јединствени конкурс за упис ученика у први разред средњих школа у школској 2022/2023. години.

Поступак утврђивања броја ученика за упис у први разред средњих школа, за школску 2022/2023. годину, Секретаријат је започео у децембру 2021. године, на основу захтева школа и мишљења локалних самоуправа.

Током марта 2022. године, Секретаријат је израдио предлог одлуке и упутио га на разматрање и усвајање Покрајинској влади, која је донела Одлуку о броју места за упис ученика у први разред средњих школа на територији АП Војводине у школској 2022/2023. години.

Одлука Покрајинске владе послата је надлежном министарству ради добијања сагласности.

Одлука министра просвете, науке и технолошког развоја о упису ученика у средњу школу за школску 2022/2023. годину објављена је заједно с конкурсом у априлу 2022. године у специјалном броју „Просветног прегледа”. Овом одлуком, утврђен је број места за упис ученика у први разред средњих школа на територији Републике Србије по школама, подручјима рада, образовним профилима, трајању образовања и по наставним језицима.

За упис у први разред средњих школа на територији АП Војводине, у школској 2022/2023. години, за **16.364 ученика** који су у школској 2021/2022. години завршили **осми разред**, планирано је **19.680 места**, односно **20,26% више места за упис** од броја ученика осмог разреда.

У **119 јавних средњих школа у АП Војводини (гимназије, стручне школе, мешовите и уметничке школе)** у први разред у школској 2022/2023. години **уписано** је **укупно 15.538 ученика, или 94,95% од броја ученика осмог разреда (као и претходне године).**

**Први разред јавних средњих школа није уписало 826 ученика, или 5,05%**.

**Број уписаних ученика** је за **734 мањи** него у претходној школској години, а **број ученика осмака мањи је за 773**.

Први разред **приватних средњих школа** уписало је **457 редовних ученика**, док је преосталих **369** ученика након завршене основне школе **прекинуло даље школовање**, **понављало разред**, односно **преселило се** у иностранство или у друге делове Републике Србије.

**Планирани упис остварен је са 78,95% (на планираних 19.680 места уписано је 15.538 ученика).**

*Табела бр. 27:**Структура реализације плана уписа према дужини трајања образовања*

|  |  |  |  |  |  |  |
| --- | --- | --- | --- | --- | --- | --- |
| дужина трајања образовања | ПЛАНИРАНО | | | УПИСАНО | | |
| бр. одељ. | бр. уч. | од укупног броја планираних места | бр. одељ. | бр. уч. | од укупног броја уписаних ученика |
| три  године | 149 | 4.440 | 22,56% | 156 | 2.731 | 17,58% |
| четири године | 537 | 15.240 | 77,44% | 520 | 12.807 | 82,42% |
| укупно | 686 | 19.680 | 100,00% | 676 | 15.538 | 100,00% |

У поређењу с претходном годином, планиран је исти проценат трогодишњих, односно четворогодишњих занимања, али се проценат уписаних ученика за трогодишња занимања смањио, док се за четворогодишња повећао.

План уписа ученика у први разред средњих школа у АП Војводини, у којима се настава одржава на **српском језику,** реализован је са **82,67%**, 3,89% слабије него претходне школске године. На планираних **17.238 места** у **600 одељења** уписано **је 14.251 ученика** у **595 одељења**. У односу на прошлу школску годину, планирано је **120 места више**, а укупан **број уписаних ученика мањи је за 567 или 3,83%**. Просечан број ученика у одељењу јесте **24**. Од 14.696 ученика који су у школској 2021/2022. години наставу завршили на српском језику, 96,97% наставило је средње образовање (14.251 ученик), што је за 0,42% мање него претходне школске године. Наставу на српском језику у јавним средњим школама није уписало 445 ученика, или 3,03%.

**У први разред 22 приватне средње школе, у школској 2022/2023. години**, према подацима које су школе доставиле, уписано је **457 редовних ученика**. У односу на претходну школску годину, први разред приватних средњих школа похађа три (3) ученика мање.

У току 2021/2022. школске године, наставу на једном од **језика националних мањина – националних заједница – мађарском, словачком, румунском, русинском или хрватском** језику – похађало је **1.668 ученика осмог разреда (254 ученика мање него прошле школске године)**, од којих је **1.287** **ученика** (**77,16%**) **наставило да се школује на језику националне мањине – националне заједнице** у средњој школи у школској 2022/2023. години. У односу на претходну школску годину, 1,35% више ученика наставило је школовање на матерњем језику.

План уписа ученика у први разред средњих школа у АП Војводини, у којима се настава изводи на **мађарском језику**, реализован је са **51,56%**, што је за готово **10% мање** него претходне школске године, јер је на планирана **2.112 места** за **75** одељења уписано **1.089 ученика** у **70 одељења**. У поређењу с прошлом школском годином, **број уписаних ученика мањи је за 178**. Просечан број ученика у одељењу јесте **16**.

Број ученика основних школа који су у **завршном (осмом) разреду** у школској 2021/2022. години похађали наставу на мађарском језику јесте **1.250** (233 ученика мање него претходне школске године), од којих је **1.089 ученика** (**87,12%) наставило школовање на мађарском језику**, што је 1,69% већи обухват него претходне школске године.

План уписа у први разред средњих школа у АП Војводини оних ученика који наставу слушају на **словачком језику** реализован је са **70,67%** (17,34% више), јер је на планираних **150 места** у пет одељења уписано **106 ученика**. **Број уписаних ученика** **већи је за десет (10)** у односу на претходну школску годину.

У основним школама, у школској 2021/2022. години, наставу на словачком језику похађало је **287 ученика** осмог разреда (15 ученика више него прошле школске године) од којих је **106 ученика** (**36,93%) наставило школовање на словачком језику (1,64% више ученика него претходне школске године наставило је школовање на словачком језику)**.

План уписа у први разред средњих школа у АП Војводини оних ученика који похађају наставу на **румунском језику** реализован је са **41,67**%, за 1,67% мање него претходне школске године, јер јена **60 места** уписано **25 ученика** или **један ученик мање** него прошле школске године. Просечан број ученика у одељењу јесте **13**.

Уосновним школама, у школској 2021/2022. години, наставу на румунском језику похађао је **81 ученик** **осмог разреда** (седам ученика мање него претходне школске године), од којих је **25 ученика** **(30,86%) наставило школовање на румунском језику.** Изражено у процентима – **1,31% више** ученика него прошле школске године наставило је школовање на румунском језику.

План уписа у први разред средњих школа у АП Војводини оних ученика који похађају наставу на **русинском језику** реализован је са **23,33%**, јер је – на планираних **30 места** – уписано **седам** **(7) ученика**.

Уосновним школама, у школској 2021/2022. години, наставу на русинском језику похађало је **29 ученика** **осмог разреда** (18 ученика мање него претходне школске године); од тог броја, **седам (7) ученика** (**24,14%) наставило је школовање на русинском језику**, што је за **10% мањи обухват** ученика који су наставили школовање него прошле школске године.

План уписа ученика у први разред средњих школа у АП Војводини, у којима се настава похађа на **хрватском језику**, реализован је са **66,67%**, јер је на планираних **90 места** уписано **60 ученика**. Уписано је 11 ученика више него претходне школске године.

У основним школама, у школској 2021/2022. години, наставу на хрватском језику похађао је **21 ученик осмог разреда** (11 ученика мање претходне школске године), **док се за средње образовање определило 60 ученика (285,71%);** дакле, и ученици који нису похађали основну школу на хрватском језику.

У табели бр. 28 приказан је **број ученика припадника** **националних мањина – националних заједница,** који су након основног образовања **наставили школовање на неком од језика националне мањине – националне заједнице** у школској 2022/2023. години.

*Табела бр. 28: Наставак школовања на матерњем језику*

|  |  |  |  |  |  |  |  |
| --- | --- | --- | --- | --- | --- | --- | --- |
| Наставни језик | Осми разред 2021/2022. | Наставили школовање на матерњем језику школске 2022/2023. (%) | | Трогодишње образовање | Постотак (%) од укупног броја уписаних ученика | Четворого-  дишње образовање | Постотак (%) од укупно уписаних на матерњем језику |
| мађарски језик | 1250 | 1089 | 87,12% | 229 | 21% | 860 | 79% |
| словачки језик | 287 | 106 | 36,93% | 14 | 13,21% | 92 | 86,79% |
| румунски језик | 81 | 25 | 30,86% | … | … | 25 | 100,00% |
| русински језик | 29 | 7 | 24,14% | … | … | 7 | 100,00% |
| хрватски језик | 21 | 60 | 285,71% | ... |  | 60 | 100,00% |

Ове године, повећан је обухват ученика на свим језицима националних мањина – националних заједница, осим на русинском језику. Средње образовање на хрватском језику и даље уписује више ученика од броја ученика који основно образовање стичу на том наставном језику.

Однос броја ученика уписан за трогодишња и четворогодишња занимања на мађарском и словачком наставном језику, исти је и у овој школској години.

Следи графички приказ броја ученика који су након основног образовања на неком од језика националних мањина – националних заједница наставили школовање на том језику у школској 2022/2023. години.

Графикон бр. 5 – Наставак школовања на матерњем језику

У средњим школама на територији АП Војводине није организована настава на ромском језику – као језику националне заједнице.

Ако погледамо реализацију уписа ученика у први разред (табела бр. 29), видећемо да је највише уписаних ученика за гимназијско образовање, затим област електротехнике, економије, машинства и здравства.

Ипак, у односу на прошлогодишњи упис ученика у први разред, смањен је обухват ученика гимназијског образовања, као и у областима машинства, економије и пољопривреде.

У области здравства најбоље су попуњена планирана места за упис, као и места у области саобраћаја.

Слаба реализација планираног уписа јесте у области пољопривреде и прераде хране, као и у области текстилства.



## 3.11. Дуално образовање у средњим школама на територији АП Војводине

На основу податка прикупљених од средњих школа на територији АП Војводине, дуално образовање у школској 2022/2023. години остварује се у 17 локалних самоуправа, у 23 средњe школe, за 31 образовни профил – 21 образовни профил у трогодишњем трајању (бравар-заваривач, заваривач, оператер машинске обраде резањем, механичар моторних возила, индустријски механичар, електричар, електромонтер мрежа и постројења, сервисер термичких и расхладних уређаја, кувар, конобар, трговац, посластичар, пекар, месар, руковалац – механичар пољопривредне технике, оператер у прехрамбеној индустрији, оператер за израду намештаја, оператер основних грађевинских радова, руковалац грађевинском механизацијом, индустријски кројач, модни кројач) и десет (10) образовних профила у четворогодишњем трајању ‒ техничар за компујетерско управљање (ЦНЦ) машинама, техничар мехатронике, туристички техничар, прехрамбени техничар, пољопривредни техничар, виноградар-винар, техничар за обликовање намештаја и ентеријера, техничар за дигиталну графику и интернет обликовање, техничар штампе, техничар – моделар одеће.

Укупно је уписано **2.016 ученика** (у односу на прошлу годину, 19 ученика мање), што је 3,5% од укупног броја ученика, односно 4,8% од броја ученика који стичу стручно образовање. Ученици су распоређени у 120 одељења, од којих се 1.444 ученика (94 одељења) дуално образује за трогодишња занимања, а 572 ученика (26 одељења) за четворогодишња занимања. Од укупног броја, у првом разреду је 729 ученика, у другом – 618, у трећем разреду – 585 и у четвртом разреду – 84.

На српском језику, дуално образовање се изводи за укупно 1.907 ученика у 113 одељења.

На мађарском наставном језику, овај модел образовања организован је у четири средње школе у Суботици и Темерину. Укупно има 95 ученика распоређених у шест комбинованих одељења, за пет образовних профила у трогодишњем трајању (заваривач, бравар-заваривач, посластичар, оператер основних грађевинских радова, руковалац грађевинском механизацијом) и два у четворогодишњем трајању (техничар за дигиталну графику и интернет обликовање и виноградар-винар): 21 ученик у првом разреду, седам – у другом и 37 – у трећем разреду и 30 – у четвртом разреду.

На хрватском наставном језику, 14 ученика се образује по дуалном моделу за образовни профил техничар штампе (подручје рада хемије, неметала и графичарства) у Политехничкој школи у Суботици.

**Планиран** је упис у први разред **55 одељења са 1.637 места** (1.115 трогодишњих и 522 четворогодишња), а **уписано је 729 ученика у 41 одељење** (547 ученика за трогодишња занимања и 182 ученика за четворогодишња занимања). **Реализација планираног уписа износи 44,53%.**

**Од укупно 11.621 ученика уписаног у први разред средњих школа за стручно образовање** (2.731 за трогодишња занимања и 8.890 за четворогодишња), **6,27% ученика уписано је за дуалне образовне профиле** (729 ученика).

*Подручја рада и уписани дуални образовни профили:*

**Машинство и обрада метала**: бравар-заваривач, заваривач, оператер машинске обраде резањем, механичар моторних возила, индустријски механичар, техничар за компујетерско управљање (ЦНЦ) машинама;

**Електротехника**: техничар мехатронике, електричар, електромонтер мрежа и постројења, сервисер термичких и расхладних уређаја;

**Трговина, угоститељство и туризам:** кувар, конобар, трговац, посластичар, туристички техничар;

**Пољопривреда, производња и прерада хране**: пекар, месар, прехрамбени техничар, пољопривредни техничар, виноградар-винар, руковалац – механичар пољопривредне технике, оператер у прехрамбеној индустрији;

**Шумарство и обрада дрвета**: оператер за израду намештаја, техничар за обликовање намештаја и ентеријера;

**Грађевинарство и геодезија**: оператер основних грађевинских радова, руковалац грађевинском механизацијом;

**Хемија, неметали и графичарство**: техничар за дигиталну графику и интернет обликовање, техничар штампе;

**Текстилство**: индустријски кројач, модни кројач, техничар – моделар одеће.

## Дуално образовање реализује се у свим окрузима:

## У Сремском округу – у Сремској Митровици, Старој Пазови, Инђији и Пећинцима, за укупно 486 ученика, у области машинства, угоститељства, прераде хране, обраде дрвета, текстилства, електротехнике;

## У Севернобачком округу – у Суботици (Политехничка школа, Техничка школа „Иван Сарић” и Хемијско-технолошка школа), 396 ученика образује се по дуалном моделу у области производње и прераде хране, графичарства, грађевинарства, угоститељства, текстилства, обраде дрвета, електротехнике, машинства;

## Јужнобанатски округ – Панчево, Вршац, Ковин, 321 ученик, у пољопривреди, угоститељству, машинству, електротехници;

## Јужнобачки округ – Нови Сад, Темерин, Бачка Паланка, Бечеј – 319 ученика у машинству, електротехници, угоститељству и обради дрвета;

## У Средњебанатском округу, у Зрењанину, у Техничкој школи и Хемијско-прехрамбеној и текстилној школи „Урош Предић” (285 ученика у областима машинство, електротехника, прерада хране);

## Западнобачки округ – Сомбор, Оџаци, Кула – у пољопривреди, машинству, текстилству и угоститељству за 158 ученика;

## У Севернобанатском округу у Техничкој школи у Кикинди, за 51 ученика у подручју рада машинство и обрада метала.

# ДВОЈЕЗИЧКА НАСТАВА У АП ВОЈВОДИНИ

У складу с Правилником о ближим условима за остваривање двојезичне наставе („Службени гласник РС”, бр. 105/2015, 50/2016, 35/2017; у даљем тексту: Правилник), двојезичка настава одвија се на српском језику, односно језику националне мањине и страном језику. У складу с Правилником, реализација двојезичке наставе може почети:

- у шестом, односно седмом разреду основне школе;

- у првом разреду средње школе.

Ученици шестог и седмог разреда основне школе, односно првог разреда средње школе обавезни су да полажу испит за проверу знања страног језика. Прописани ниво за шести разред јесте А1.1, за седми разред – А1.2 и за први разред гимназије и стручне школе – А2, према Заједничком европском оквиру за живе језике.

У школској 2022/2023. години, двојезичка настава реализује се у **четири локалне самоуправе** на територији АП Војводине (Град Нови Сад, Град Суботица, Град Панчево, Град Сремска Митровица).

Двојезичком наставом обухваћено је укупно **пет школа**: три основне школе и две гимназије.

Двојезичка настава реализује се за **укупно 597 ученика**, од којих је **236** **ученика** **у основним школама**, а **361** **– у гимназијама**.

Двојезичка настава остварује се на матерњем и страном језику у проценту који је прописан Правилником, и то на матерњим језицима – српском и мађарском језику, те на страним језицима – енглеском, немачком, руском и француском језику.

Према подацима које су образовно-васпитне установе доставиле Секретаријату, следеће основне и средње школе остварују двојезички облик рада у школској 2022/23. години:

1. Основна школа **„10. октобар” у Суботици** двојезичку наставу реализује у по два одељења шестог, седмог и осмог разреда, *по српско-немачком и мађарско-немачком моделу*, за 146 ученика.
2. Основна школа **„Јован Јовановић Змај” у Сремској Митровици** двојезичку наставу реализује у по једном одељењу, седмог и осмог разреда, *по српско-енглеском моделу,* за 47 ученика.
3. Основна школа **„Свети Сава” у Панчеву** двојезичку наставу реализује у по једном одељењу седмог и осмог разреда, *по српско-енглеском моделу,* за 43 ученика.
4. **Гимназија** **„Јован Јовановић Змај” у Новом Саду** двојезичку наставу реализује у по два комбинована одељења првог, другог, трећег и четвртог разреда природно-математичког смера по *српско-енглеском, српско-немачком, српско-француском* и *српско-руском моделу*, за 254 ученика.
5. **Митровачка гимназија у Сремској Митровици** двојезичку наставу реализује у по једном одељењу првог, другог, трећег и четвртог разреда општет типа гимназије, *по српско-енглеском моделу*, за 107 ученика.

Правилником није уређен ниво предшколског васпитања и образовања, али предшколске установе могу статутом установе, у складу са законом, утврдити језик на ком установа организује васпитно-образовни рад.

Двојезички васпитно-образовни рад остварује се у **три предшколске установе** у **три локалне самоуправе** – Новом Саду, Сомбору и Суботици.

Двојезичким васпитно-образовним радом обухваћено је укупно **312** **деце** у **12** **васпитних група** за децу узраста од шест месеци до поласка у основну школу:

* **на српском и енглеском** језику у две локалне самоуправе (Нови Сад и Суботица), у једној јавној и у једној приватној предшколској установи, за укупно 248 деце у девет васпитних група;
* **на српском и немачком** језику у Сомбору и у Суботици у две предшколске установе, за 52 деце у две васпитне групе;
* **на мађарском и немачком** језику реализује се у Суботици у једној предшколској установи, за 12 деце у једној васпитној групи.

Секретаријат је расписао Конкурс за финансирање и суфинансирање програма и пројеката у области образовања у АП Војводини у 2022. години – финансирање и суфинансирање основних и средњих школа у АП Војводини које реализују двојезичку наставу у 2022. години, у укупном износу од 3.500.000,00 динара.

На поменути конкурс пристигло је три (3) пријаве у области основног образовања и три (3) пријаве у области средњег образовања, које су испуњавале прописане услове.

Средства у области основног образовања распоређена су у укупном износу од 1.673.000,00 динара и то за набавку опреме од 890.000,00 динара и за програмске трошкове од 783.000,00 динара. Средства у области средњег образовања распоређена су у укупном износу од 1.827.000,00 динара и то за набавку опреме од 327.000,00 динара и за програмске трошкове од 1.500.000,00 динара.

# УПОРЕДНА АНАЛИЗА БРОЈА ДЕЦЕ И УЧЕНИКА У ПРЕДУНИВЕРЗИТЕТСКОМ ОБРАЗОВАЊУ И ВАСПИТАЊУ У АП ВОЈВОДИНИ

Посматрајући број деце/ученика према нивоима образовања и наставним језицима, пет година уназад (табела бр. 30), можемо закључити следеће:

Укупан број деце/ученика у предуниверзитетском образовању и васпитању у АП Војводини мањи је за 4,62% у односу на пре пет година.

Број ученика у основним школама континуирано се смањивао (4,15%) до ове године, када је забележен благи пораст (332 ученика више).

У средњим школама је смањење ученика значајније, мање је 5139 или 8,19% средњошколаца у односу на пре пет година.

Међутим, број деце у припремном предшколском програму наставља да расте и већи је за 4,85% у односу на пре пет година.

Гледајући по наставним језицима, процентуално најзначајније је смањење броја ученика у средњим школама на русинском, мађарском и румунском језику, у предшколским установама на румунском језику, затим у основним школама на мађарском и словачком језику.


Наставља се тренд повећања броја деце у припремном предшколском програму у предшколским установама на српском језику, као и број ученика у средњим школама на хрватском наставном језику.







**Графикон бр. 6: Укупан број деце и ученика у установама предуниверзитетског образовања и васпитања у школској 2022/2023. години:**

****

Број деце и ученика у установама предуниверзитетског образовања и васпитања је за 1.857 или за 0,88% мањи него прошле школске године, док је у односу на пре пет година мањи за 4,62%.


У предшколским установама, све је већи обухват деце из године у годину, у основним школама је тренутно заустављен пад броја ученика, док у средњим школама број ученика континуирано опада четири године уназад.

Када је реч о установама предуниверзитетског образовања, највећи је број деце у основним школама – 54%.

Број деце у предшколским установама износи 23%. И ове школске године, најмањи је обухват деце најмлађег узраста, а тај број повећава се како се приближава обавезан припремни предшколски програм (графикон бр. 7).

Разлог смањивања броја ученика у средњим школама у четвртом разреду јесте то што од уписане генерације део ученика завршава своје школовање након три године (трогодишњи образовни профили), мада се свакако уочава осипање средњошколаца из године у годину након уписа у први разред.

**Графикон бр. 7: Број деце и ученика по узрастима, односно разредима у установама предуниверзитетског образовања и васпитања у школској 2022/2023. години:**

****



**\* \* \***

# Закључци на основу наведених података

**На територији АП Војводине, образовно-васпитни рад на предшколском, основном и средњем нивоу успешно се остварује на шест наставних језика – на српском, мађарском, словачком, румунском, русинском и хрватском језику.**

**Предшколско васпитање и образовање**

1. Делатност предшколског васпитања и образовања деце узраста од шест месеци до поласка у основну школу у школској 2022/2023. години остварује се у **45** **локалних самоуправа**, у **149 установа**: у **45 предшколских установа, 49 основних школа** (које у својој организацији реализују предшколски програм) и **55 приватних предшколских установа**.
2. Предшколско васпитање и образовање за децу узраста од шест месеци до поласка у основну школу реализује се за укупно **64.973 детета, у оквиру 2.567 васпитних група**.
3. **Припремни предшколски програ**м се остварује с децом у години пред полазак у основну школу и реализује се за укупно **17.509 или 26,95% деце у оквиру 1.044 васпитне групе**.
4. Васпитно-образовни рад на **српском** језику, реализује се **за** **57.664 детета или 88,75%** деце, а **припремни предшколски програм** за децу у години пред полазак у основну школу на **за** **15.395** или **87,93%** деце.
5. Васпитно-образовни рад на **мађарском** језику, реализује се за укупно **3.976 или 6,12%** **деце**, затим **двојезички – на српском и мађарском** језику за укупно **1.547 или 2,38% деце,** као и на **мађарском и немачком** језику за **12 или 0,02% деце**.
6. **Припремни предшколски** **програм** за децу у години пред полазак у основну школу на **мађарском** језику реализује се **за 1.346 или 7,69% деце**, затим и **двојезички – на српском и мађарском** језику за **196 или 1,12% деце**, као и на **мађарском и немачком** језику **за** **два (2)** **детета или 0,01% деце**.
7. Васпитно-образовни рад на **словачком** језику, реализује се **за** **782 детета или 1,20%** **деце**, као и **двојезички – на српском и словачком** језику **за** **146 или 0,22% деце**.
8. **Припремни предшколски програм** за децу у години пред полазак у основну школу на **словачком** језику реализује се **за** **254** **детета** или **1,45% деце** , као и **двојезички – на српском и словачком** језику, за **21 дете или 0,12% деце**.
9. Васпитно-образовни рад на **румунском** језику, реализује се **за** **149 или 0,23% деце,** као и **двојезички – на српском и румунском** језику, за **43 детета или 0,07% деце**.
10. **Припремни предшколски програм** за децу у години пред полазак у основну школу на **румунском** језику реализује се **за 89 или 0,51% деце**, као и **двојезички – на српском и румунском** језику **за 38 или 0,22% деце**.
11. Васпитно-образовни рад на **русинском** језику, за децу узраста од шест месеци до поласка у основну школу, реализује се **за** **168 или 0,26%** **деце**, као и **двојезички – на српском и русинском** језику **за 19 или 0,03% деце**.
12. **Припремни предшколски програм** за децу у години пред полазак у основну школу на **русинском** језику реализује се **за 48 или 0,27% деце,** док се исти програм двојезички – на српском и русинском језику ове године није организовао.
13. Васпитно-образовни рад на **хрватском** језику, за децу узраста од шест месеци до поласка у основну школу, реализује се за **130 или 0,2% деце,** као и **двојезички – на српском и хрватском** језику за **37 или 0,06% деце**.
14. **Припремни предшколски програм** за децу у години пред полазак у основну школу на **хрватском** језику реализује се за **27 или 0,15% деце**, као и **двојезички – на српском и хрватском** језику **за 17 или 0,10% деце**.
15. Васпитно-образовни рад реализује се **двојезички – на матерњем и страном** језику, за децу узраста од шест месеци до поласка у основну школу, за **312 или 0,48%** **деце** (од укупног броја деце)и то на:

* **српском и енглеском** језику – за **248 или 0,38% деце**;
* **српском и немачком** језику за – **52 детета или 0,08% деце;**
* **мађарском и немачком** језику за – **12 или 0,02% деце**.

1. **Припремни предшколски програм** реализује се **двојезички – на матерњем и страном** језику за **78 или 0,45%** **деце** (од укупног броја деце у припремном предшколском програму) и то на:

* **српском и енглеском** језику – за **58 или 0,33% деце**;
* **српском и немачком** језику – за **18 или 0,10% деце**;
* **мађарском и немачком** језику – за **два детета или 0,01% деце**.

1. Предшколско васпитање и образовање за децу узраста од шест месеци до поласка у основну школу реализује се у **40** **локалних самоуправа**, за **укупно 1.109** или **1,71%** **деце са сметњама у развоју и инвалидитетом,** и то на:

**српском** језику – за укупно **1004** или **90,53%** **деце**;

**мађарском** језику – за укупно **46** или **4,15%** **деце**;

**словачком** језику – за укупно **17** или **1,53%** **деце**;

**румунском** језику – за **једно дете или 0,09%**;

**русинском** језику – за **једно дете или 0,09%**;

**хрватском** језику – за **једно дете или 0,09%**;

**српском и мађарском** језику – за укупно **11** или **0,99%** **деце**;

**српском и румунском** језику – за укупно **три детета** или **0,27%** **деце**;

**српском и словачком** језику – за укупно **21** или **0,89%** **деце**;

**српском и хрватском** језику – за укупно **три детета** или **0,27%** **деце**;

**српском и енглеском** језику – за **једно дете или 0,09%**.

**Основно образовање и васпитање**

1. Основно образовање и васпитање у АП Војводини остварује се:

у **348** **редовних основних школа**, које похађа **134.737** ученика, што је у односу на прошлу школску годину **више** за **332** ученика (**0.25%**);

у **13** посебних **основних школа за образовање ученика са сметњама у развоју и инвалидитетом**, као и у посебним одељењима при **31** основној школи, које похађа укупно **1.559** ученика са сметњама у развоју, што је у поређењу с прошлом школском годином **више** за **81** ученика (**5.48%**);

у **21** **основној музичкој школи**, коју похађа **7.482** ученика, што је у поређењу с прошлом школском годином више за **302** ученика (**4.21**%);

у **две (2)** **основне балетске школе**, које похађа **384** ученика, што је за за **32** или **9.09%** ученика **више** него прошле школске године;

у **две (2)** посебне **школе за основно образовање и васпитање одраслих**, као и при **18** основних школа у којима се остварује образовно-васпитни рад са одраслим полазницима, а које похађа укупно **1.587** полазника, што је у поређењу с прошлом школском годином **мање** за **148** или **8.53%** одраслих који стичу основно образовање;

у **четири (4) приватне основне школе** које похађа **467** ученикa, што је за **146** (**45.48**%) ученика **више** него прошле школске године;

у **једној (1) приватној основној балетској школи** коју похађа **32** ученика, **исто** као и прошле школске године.

1. У поређењу с прошлом школском годином, у основним школама:

**повећан** је број ученика који наставу похађају на **српском** језику за **288** (**0.24**%);

**повећан** је број ученика који наставу похађају на **мађарском** језику за **142** (**1.40%**);

**смањен** је број ученика који наставу похађају на **словачком** језику за **80** то јест **3.65%**;

**смањен** је број ученика који наставу похађају на **румунском** језику за **26** то јест **3.47%**;

**повећан** је број ученика који наставу похађају на **русинском** језику за **седам (7)** то јест **2.16%**;

**смањен** је број ученика који наставу похађају на **хрватском** језику за **једног (1)**.

**Средње образовање и васпитање**

1. На територији АП Војводине постоји **119 редовних средњих школа и десет школа за средње образовање ученике са сметњама у развоју и инвалидитетом**.
2. **Редовним средњим образовањем обухваћено је 57.583 ученика**, у **2.547 одељења**, у оквиру гимназија, стручних, мешовитих и уметничких школа. Образовно-васпитни рад изводи се на српском, мађарском, словачком, румунском, русинском и хрватском језику. У поређењу с прошлом школском годином, укупан **број ученика** у средњим школама **мањи је за 2.535 (4,22%)**.
3. На територији АП Војводине постоје **двадесет седам приватних средњих школа**, које похађа **1.925 редовних ученика** (62 ученика више него прошле школске године**)**. Највећи број ученика стиче образовање у подручју рада здравства и социјалне заштите (39,69%).
4. **Настава на српском језику** организована је за **52.558 ученика** (**2.144 ученика** **мање)**. Проценат ученика обухваћених наставом на српском језику износи 91,27% и већи је за 0,28% него прошле школске године. **Број ученика** који похађају наставу **на језицима националних мањина − националних заједница (мађарском, словачком, румунском, русинском и хрватском језику)** износи **5.025** и **мањи је за 387** него прошле школске године. Проценат ученика обухваћених наставом на језицима националних мањина − националних заједница износи 8,73% и мањи је за 0,27% него прошле школске године. Број ученика који се школују на мађарском језику мањи је за 351, на словачком језику – мањи за 17 ученика, на румунском језику – вмањи за четири (4) ученика, на русинском наставном језику – мањи за четири (4) ученика, док је на хрватском језику мањи за 15 ученика. На мађарском наставном језику школује се 7,52% ученика, на словачком 0,6%, на румунском 0,19%, на русинском 0,06% и на хрватском језику 0,35%.
5. Према врсти средњих школа, на српском наставном језику највећи је обухват/проценат гимназијалаца (24,82%). Када је о стручном образовању реч, највећи број ученика школује се у подручју рада електротехнике и подручју рада економије, права и администрације. На мађарском наставном језику највише ученика стиче гимназијско образовање, а затим стручно знање у области електротехнике, здравства, машинства. На хрватском наставном језику, највећи број ученика је у стручном образовању (здравство), на румунском језику већи број ученика стиче гимназијско образовање, на словачком такође, док на русинском наставном језику ученици имају могућност да стичу само гимназијско образовање.
6. У средњим школама на територији АП Војводине није организована настава на ромском језику, као ни учење ромског језика са елементима националне културе. Учење матерњег језика са елементима националне културе организовано је само за словачки језик.
7. **Дуално образовање** организовано је у 17 локалних самоуправа (две више него прошле школске године), 23 средње школе за 31 образовни профил и **2.016 ученика** (19 ученика мање), од којих је на српском наставном језику 1.907 ученика, на мађарском језику 95 ученика и на хрватском језику 14 ученика.
8. Конкурсом за упис ученика у средње школе у АП Војводини у школској 2022/2023. години, планирано је **19.680 места за упис 16.364 ученика осмог разреда**, од којих је **јавне средње школе уписало 15.538 ученика** или 94,95% од укупног броја осмака, док је **у први разред приватних средњих школа, уписано 457 ученика,** или 2,79%.Мање је 773 ученика осмака и 826 ученика мање је уписано у први разред у односу на претходну годину.
9. У току 2021/2022. школске године, наставу на језицима националних мањина –националних заједница похађало је **1.668 ученика осмог разреда** (254 ученика мање него претходне школске године) од којих је **1.287 ученика** **(77,16%)** **наставило да се школује** на неком од језика националних мањина – националних заједница и у средњој школи у школској 2022/2023. години (170 ученика мање него претходне школске године).

**Двојезичка настава**

1. У школској 2022/2023. години, двојезичка настава на српском, односно језику националне мањине и страном језику, реализује се у четири локалне самоуправе на територији Аутономне покрајине Војводине, у **пет** школа (три основне школе и две гимназије), за укупно **597 ученика**, распоређених у **22 одељења**, од којих је **236** ученика у основним школама, а **361** **ученика** у гимназијама.
2. Правилником није уређен ниво предшколског васпитања и образовања, али су програм двојезичког васпитно-образовног рада реализовале три предшколске установе у градовима Новом Саду, Сомбору и Суботица, за укупно 312 деце у 12 васпитно-образовних група, од којих у припремном предшколском програму 78 деце у девет васпитно-образовних група.
3. Конкурсом Секретаријата за финансирање и суфинансирање основних и средњих школа у АП Војводини, које реализују двојезичку наставу у 2022. години, предвиђено је и распоређено за набавку опреме и приграмске трошкове 3.500.000,00 динара (1.673.000,00 динара – за основно образовање и 1.827.000,00 динара – за средње образовање).

**Упоредна анализа предуниверзитетског образовања и васпитања**

1. Од укупног броја деце и ученика у установама предуниверзитетског образовања, 54% је у основним школама.
2. Најмањи је обухват деце у најмлађим групама у предшколским установама.
3. Укупан број деце/ученика у предшколском, основном и средњем образовању и васпитању у АП Војводини мањи је за 4,62% у односу на пре пет година. Знатније је смањење броја ученика у средњим школама, док је обухват деце у предшколским установама повећан.
4. Процентуално, најуочљивије је смањење броја ученика у средњим школама на русинском, мађарском и румунском језику, у предшколским установама на румунском језику, у основним школама на мађарском и словачком језику, док се генерално повећава број ученика где се васпитно-образовни рад изводи на хрватском језику.